Zašto toliko volimo fudbal? – Psihobrlog\nSomeone said ‘football is more important than life and death to you’ and I said ‘Listen, it’s more important than that’.\nPravila fudbala ustanovljena su 1863. godine u Engleskoj, ali njegovi koreni sežu mnogo ranije, a koliko ranije, niko ne može sa sigurnošću da kaže. Šutiranje je instinktivna aktivnost, koja se može odvijati na bilo kojoj podlozi. Verovatno je još u kamenom dobu čovek slučajno šutnuo kamen ili kost, pa mu je onda neko drugi ‘’vratio’’ – i tako je sve počelo. Prvi tragovi o formalnom odigravanju mečeva odnose se na Drevnu Kinu, gde se fudbal igrao loptom načinjenom od životinjske kože koja se ubacivala između visokih stubova u okviru vojnih vežbi. Fudbal se lako I brzo širio, pravila igre su se menjala ali ne I suština, tako da je danas u gotovo celom svetu fudbal značajan deo svakodnevnog života. Fudbalski magazini imaju ogromnu popularnost, prisutna su i dnevna izdanja novina posvećenih fudbalu, albumi sa samolepljivim sličicama. Klinci širom sveta ‘’pikaju’’ loptu na betonu, travi, u blatu, a za njima ne zaostaju ni ‘’zreli’’ muškarci. Ljubav prema fudbalu ovekovečili su i pokušali da objasne Nik Hornbi i Džon King u svojim romanima Fever pitch i Football factory, koji su ekranizovani. Uz to, svake četiri godine održava se FIFA World Cup, koji okuplja najbolje igrače i reprezentacije sveta i najgledaniji je sportski događaj na planeti.\nJedno istraživanje rađeno na Barclaycardu pokazalo je da fudbalski fanovi pokazuju neke simptome apstinencijalne krize i depresije kada se završi fudbalska sezona. Dve hiljade fanova popunjavalo je internet upitnik i rezultati su pokazali da tri čevrtine njih smatra da je fudbal važniji od svega ostalog u životu i da im je to glavna tema za razgovor. Takođe je fudbal uticao na raspoloženje ispitanika, u smislu da su izjavili u čak 83% slučajeva da im fudbal pomaže da se osećaju bolje, kao i da prave planove u odnosu na ‘’velike’’ utakmice u toku sezone. Psiholog John Castleton prokomentarisao je da je zavisnost deo ljudske prirode; zavisimo od svojih prijatelja, porodice, poslova, interesovanja u smislu da nam oni daju osećaj identiteta i pruže značenje našem životu. Stoga su fanovi razvili dubok osećaj povezanosti sa svojim timom, i kao i u svakoj drugoj bliskoj vezi, prestanak te veze odnosno kraj sezone izaziva egzistencijalnu krizu, osećaj praznine i gubitka nedeljom popodne, mada neki osećaju i olakšanje. Ova apstinencijalna kriza intenzivnija je upravo onih godina kada se na kraj sezone nadoveže World cup pa se fanovi osećaju još’’izgubljenije’’ tokom pauze koja nastupa nakon bodrenja najboljih svetskih timova.\nU ovom smislu fudbal se čak upoređuje sa – religijom, jer ljudi odlaze nedeljom na stadione kao nekada u crkve, pevaju himne, obožavaju svoje ‘’proroke’’ – fudbalere, ali i fudbalske trenere.\nPuno je pisano i o uticaju sporta na mentalno zdravlje i to kroz njegovu ulogu ‘’bekstva’’ od stresa I teškoća svakodnevnog života. Privlačnost fudbala leži i u anticipaciji – činjenici da predstavlja kombinaciju rituala, odnosno sigurnosti, i nepredvidivog ishoda, odnosno uzbuđenja. Takođe, kada tim za koji navijamo pobeđuje ovo izaziva osećanje sreće, kolektivne euforije, što se sve objašnjava fenomenom basking in reflected glory (BIRG). Pretpostavlja se da BIRG poboljšava raspoloženje i pojedincima i na nivou zajednice ukoliko tim pobedi, a s druge strane, ukoliko izgubi, ovo ne mora imati negativan uticaj na mentalno zdravlje. Čak i pesimizam koji se oseća pred neke utakmice može imati pozitivan efekat u ujedinjavanju fanova, pa se i podela tuge nakon poraza doživljava kao vid međusobnog povezivanja.\nAtmosfera gledanja fudbalskog meča, naročito uživo, socijalno je vrlo stimulišuća. Fanovi nose odeću u bojama svog tima i koriste jezik kojim se u svakodnevnom životu ne koriste, recimo, psovke. Ponašaju se na način koji stimuliše katartičko otpuštanje tenzije, vičući, vrišteći, kroz gestikulaciju i pevanje navijačkih pesama. Na ovaj način se kroz socijalno prihvatljivo ponašanje izbacuju osećanja tuge i frustracije. Naročito muškarci mogu na ovaj način osloboditi internalizovane emocije koje ne mogu da izraze na druge načine.\nPrema teoriji socijalnog identiteta, fanovi razdvajaju timove prema društvenim kategorijama I biraju da navijaju za onaj prema kome osećaju pripadnost, u čemu značajnu ulogu igra geografija i porodična tradicija. Podrška istom fudbalskom klubu i okupljanje da se ova podrška zajednički pokaže vid je participacije u grupi ljudi koji dele iste interese i vrednosti, a što obezbeđuje osećaj pripadanja I identifikacije sa širom grupom. I upravo zato što je osećaj pripadnosti osnova identiteta, ljudi nastavljaju da podržavaju tim čak I ako izgubi to jest ‘’izneveri’’. Psihološka važnost socijalnog identiteta veća je od važnosti koju pridajemo dobroj odnosno lošoj igri. Identitet se pojačava rivalstvom prema protivničkom timu, igračima i navijačima, pa se čak fanovi sopstvenog kluba opažaju kao superiorni u odnosu na navijače protivničkih timova. Što je jača identifikacija s timom to je jača I emocionalna reakcija na pobede i poraze tima. Alen R Mcconnel naglašava da je ova vrsta povezanosti ‘’normalna’’ jer ljudi imaju potrebu da budu povezani I da budu deo nečeg ‘’većeg’’ od njih samih.\nFudbal takođe obezbeđuje osnovu za stvaranje I jačanje veza među ljudima, jer navijači uglavnom odlaze na stadione ili gledaju mečeve u društvu porodice I prijatelja. Prijateljstva se održavaju i kroz obezbeđivanje povoda da se ljudi viđaju. Vreme ostavljeno da se gleda fudbal postaje očekivana rutina i takozvano ‘’quality time’’ za porodicu. Mnogi roditelji vide fudbal kao važan aspekt odnosa sa decom. Jeffrey James je u svojoj doktorskoj disertaciji opisao kako deca, pošto napune 8 ili 9 godina, mada se i to kod neke dece dešava ranije, razviju sposobnost da budu privrženi jednom timu. Najpre se zapravo kod njih javlja interesovanje za određeni sport, zatim za tim i potom za omiljenog igrača.\nMike Perry opisuje kako se ‘’najstrastveniji’’ navijači vezuju za klub i počinju da doživljavaju sebe kao integralni deo tima koga podržavaju, što može voditi tome da se osećaju manje odgovornim za sopstveno ponašanje. Kada je sa ovim fenomenom udružena i dezinhibicija – kombinacija difuzne odgovornosti i nedostatak samosvesti može voditi povodljivosti, osetljivosti na uticaj okoline i društveno neprihvatljivom ponašanju. Povezanost ispijanja alkohola, naročito piva, sa gledanjem fudbala, navela je policiju u pojedinim zemljama da pomnije motri na slučajeve porodičnog nasilja i incidenata povezanih sa alkoholom za vreme Svetskog kupa u Brazilu I kreira plan odgovora na njih. Za prethodnih svetskih prvenstava, 2006. i 2010, nasilje u porodici u Britaniji je poraslo za 30% a pozivi su bili najučestaliji nakon završenih utakmica. ‘’Tamnu’’ stranu fudbala sagledavao je I veliki argentinski pisac Borhes, koji je smatrao da je fudbal nužno vezan za nacionalizam, da se pretvara u spektakl mnogo više nego što je igra I da se enormna popularnost fudbalskih zvezda može zloupotrebiti od strane diktatorskih režima.\nPopularnost fudbala nije u potpunosti univerzalna jer Sjedinjene američke države, iako zemlja emigranata iz Evrope I Južne amerike, odolevaju njegovom šarmu. Prema istraživačima Ivanu Waddingtonu i Martinu Rodericku, u svakom društvu postoji ‘’ograničen prostor’’ za sport, I pošto je u Americi ovo mesto zauzeto američkim fudbalom, navijači nemaju kapacitet da se dodatno investiraju nakon što su ovaj sport prepoznali kao nacionalni. Pošto sport generalno igra značajnu ulogu u svakom društvu, u Americi je postojala snažna potreba da se razlikuju od Velike Britanije i da imaju ‘’svoj’’ sport. Ovo se takođe uklapa sa teorijom socijalnog identiteta, pri čemu najmoćnija zemlja sveta gradi svoj identitet, između ostalog, upravo uzdržavanjem od učešća u sveopštoj opčinjenosti fudbalom.\nTaggedamericki fudbalanticipacijaapstinencijalna krizabirgborhesdepresijadezinhibicijadzon kingegzistencijalna krizafifafudbalfudbalska sezonafudbalski fanovigrupaidentifikacijamentalno zdravljenavijacinik hornbipripadanjesportteorija socijalnog identitetaworld cupzavisnost\nPrevious Article Možete li da poverujete da je vaša ruka od kamena?\nNext Article PSIHOBRLOG PREPORUČUJE 22/06/2014\n0 Comments on “Zašto toliko volimo fudbal?”\nPingback: Stereotipi o plakanju: Fudbalske suze | PsihoBrlog


Televizija -- Data și ora publicării: 26.05.2022 18:08:29\nDOKUMENTARNI-FILM-SVEDOK / Snimnjena završna scene dokumentarca 'Svedok'\nZVORNIK (MEDIA EXPRES) / 23. maj 2022 /Radio televizija Republike Srpske najavila je da će organizovati konferenciju za novinare povodom snimanja završne scene dokumentarnog filma "Svedok" o doktoru Zoranu Stankoviću, a zatim i šetnju nazvanu "Povorka sećanja".\nIz televizije su najavili da će tokom snimanja filma od podneva do 15.30 biti zatvoren kolovoz u Ruzveltovoj ulici, zbog čega će brojne linije gradskog prevoza saobraćati izmenjenim trasama.\nFilm o doktoru Stankoviću se realizuje u koprodukciji RTRS-a i Republičkog centra za istraživanje rata, ratnih zločina i traženja nestalih lica Republike Srpske, a režiju potpisuje Denis Bojić.\nIstorijsko-biografski film "Svedok" koji će predstaviti put srpskog patologa Zorana Stankovića na teritoriji Bosne i Hercegovine tokom ratnih devedesetih, počeo je da se snima u decembru prošle godine.\n"Patolog Stanković je obdukovao više od 7.500 tela tokom svoje profesionalne karijere i ovo je priča koja će umnogome da osvetli ono što se dešavalo na ovim prostorima. Ova priča će da služi ne samo srpskom narodu, nego istoriji uopšte", rekao je ranije reditelj Bojić.\nJedan od najpoznatijih patologa, nekadašnji ministar odbrane Srbije i načelnik VMA, preminuo je u oktobru 2021.


Udruženje „Donna“ Bugojno sutra vrši registraciju za „Rice for the cure“ – RTV Bugojno\nUdruženje „Donna“ Bugojno sutra vrši registraciju za „Rice for the cure“\nSutra s početkom u 11 sati na platou BBI banke, Udruženje „Donna“ vršit će registraciju gradjana zainteresiranih za učešće na ovogodišnjoj humanoj manifestaciji Trka/šetnja za zdravlje „Race for the Cure“.\nOva velika manifestacija, koja se održava u 150 gradova širom svijeta, ima za cilj podizanje svijesti javnosti o karcinomu dojke i promociju zdravlja žene. Registracija učesnika, koja će biti držana sutra u Bugojnu, ali i drugim gradovima BiH, košta simboličnih 10 KM. Prikupljeni novac bit će namijenjen za mamografske preglede žena širom BiH, paketiće prve pomoći za novooperisane žene, konsultaivne sastanke s ljekarima ginekolozima i druge aktivnosti usmjerene na pomoć oboljelim , ali i preveniranju ove maligne bolesti.\nOvogodišnja, 11.Trka/šetnja za zdravlje „Rice for the cure“ održat će se u subotu, 30.septembra u Sarajevu, ispred SCC u 11 sati. Iz Udruženja „Donna“ pozivaju gradjane da budu dio ove globalne humane akcije, i svojim prilogom od 10 KM podrže sve one koji se bore protiv ove opake bolesti i sačuvaju svoje zdravlje preventivnim pregledima.\nU našoj zemlji „Rice for the cure“se održava od 2008.godine.


PORTAL KRUG - Raški 4,5 miliona za mere populacione politike\nPrevious Article Još jedan most na Ibru u opštini Raška\nNext Article Zimska sezona na Kopaoniku u brojkama\nOpština Raška i ove godine dobila je sredstva za nastavak programa sufinansiranja mera populacione politike. Ugovor o sufinansiranju mera populacione politike u 2019. godini potpisali su predsednik opštine Raška Ignjat Rakitić i ministarka bez portfelja zadužena za demografiju i populacionu politiku Slavica Đukić Dejanović.\nOve godine opština Raška dobila je 4.462.500 dinara za sprovođenje različitih programa i realizaciju mera populacione politike. Ove projekte opština Raška sufinansiraće sa 787.500 dinara.\nNajveći deo sredstava biće upotrebljen za nabavku savremenog aparata za ultrazvučnu dijagnostiku raščanskom Domu zdravlja. Kupovina ovog aparata podići će kvalitet usluga u ovoj ustanovi. Takođe, Ugovorom o sufinansiranju mera populacione politike predviđeno je finansiranje i organizovanje radionica na temu „Žene i preduzetništvo“, kao i edukativnih kampanja vezanih za reproduktivno zdravlje adolescenata, promociju zdravih stilova života, podsticanje rađanja, brigu o trudnicama i ženama u postporođajnom periodu.\nŠirenje svesti koliko je važno da građana Srbije ima više, podrazumeva i medijsko izveštavanje o edukativnim kampanjama, demografiji, migracijama i borbama protiv njih, Medijsko izveštavanje je takođe obuhvaćeno ovim ugovorom, a obuhvatiće i razgovore sa sagovornicima relevantnim za pomenute teme, priče o borbi protiv bele kuge, rastu standarda, zdravim stilovima života i, pre svega, podizanju nataliteta.\nportal krug\tRaska\tmere populacione politike\tpodsticaj radjanju\tDom zdravlja Raska\tultrazvucni aparat


Vučić dao važno obećanje: Pročitajte detalje sastanka između Erdogana, Vučića i Izetbegovića\nPredsjednik Republike Turske Recep Tayyip Erdogan u Istanbulu se sastao s članom Predsjedništva Bosne i Hercegovine (BiH) Bakirom Izetbegovićem i predsjednikom Srbije Aleksandrom Vučićem, javlja Anadolu Agency (AA). Reporter AA javlja da je sastanak iza zatvorenih vrata u istanbulskoj palati Mabeyn upravo završen.\nIzetbegović je za N1 rekao da bi ovo mogao da bude historijski sastanak, jer su ozbiljne teme na dnevnom redu. Akcenat je bio na izgradnji brze ceste Sarajevo – Beograd, konkretno prijedlog o kojem se izjašnjavao Parlament BiH\n“To je ogroman projekat, ali Turska država je velika i veliko je ono što su oni napravili. Mislim da su hiljade kilometara uradili u zadnjih desetak godina.Druga stvar, ono što je insistirao gospodin Vučić. On je rekao da nikada više Bosna i Hercegovina neće imati problema sa Srbijom”, kazao je Izetbegović za N1.\nPredsjednik RS Milorad Dodik je danas reagovao kazavši da je Izetbegović u ime čitave BiH otišao na sastanak i da ne može predstavljati BiH. Da li je ovo svojevrstan šamar Miloradu Dodiku, bilo je pitanje reporterke N1 Adise Imamović.


Novosti\t19.05.2019 20:23\nČEŠKAO je saradnice po kosi, grlio i ljubio evropske lidere, tapšao ih svom snagom po ramenu i čašćavao uz osmeh diktatorskim "titulama", pravio grimase, s govornice na pod bacao dokumenta, ljuljao se pod teretom alkohola na samitima pridržavan od onih istih s kojima neki trenutak pre toga uz širok osmeh pred kamerama upoređivao kravate... Spisak gafova odlazećeg predsednika Evropske komisije Žan-Kloda Junkera je dugačak. A to je, na neki način, bila slika i prilika njegovog mandata.\nNekoliko dana pred nove izbore, Junkerov lični portret takođe je jedna od stavki u bilansu njegove komisije, koja je mandat obavljala od 2014. On će funkciju vršiti do novembra ove godine, a već je poznato da više neće ostati na tom mestu, jer je na polovini mandata sam poručio da neće iskoristiti mogućnost reizbora.\nJunkerovu komisiju Evropa će, svakako, zapamtiti po tome što je za njenog vakta EU prvi put počela da se osipa. "Bregzit" je veliki neuspeh ovog mandata. Žan-Klod Junker je sam ovih dana priznao da sebi najviše zamera što nije bio aktivniji prilikom referendumske kampanje na Ostrvu.\nAnalitičari ističu da je Junkerova greška i u tome što nije prihvatio neke od predloga tadašnjeg britanskog premijera Dejvida Kamerona, koji se zalagao za konfederalniju Evropu da bi umirio britanske glasače. Kada je Kameron odbijen u Briselu, "bregzit" je, faktički, postao neminovnost.\nIzlazak Velike Britanije je ogledalo još jednog neuspeha Junkerove komisije, koja, kada je London već odlučio da ode, nije uspeo da do kraja sprovede u delo ispregovarani razvod. Velika Britanija je i dalje članica, prekoračivši sve rokove za izlazak, što je kulminiralo burleskom u vidu organizacije evropskih izbora na teritoriji koja (valjda) izlazi iz EU.\nVeliki neuspeh Junkerove ekipe bila je i nesposobnost da se spreči ogromni izbeglički talas i da se sačuvaju spoljne granice EU. Milioni ljudi ušli su nelegalno na evropsku teritoriju, dok su briselske birokrate dugo nemoćno posmatrale šta se događa.\nJedan od prioriteta ove komisije bio je i dijalog između Beograda i Prištine. Visoka predstavnica i potpredsednica EK Federika Mogerini prihvatila se ozbiljnog zadatka, koji nije uspela da privede kraju. Priština nije ispunila nijednu preuzetu obavezu, među kojima je glavna formiranje Zajednice srpskih opština. Dijalog je, trenutno, u ćorsokaku, a Mogerinijeva ne pokazuje mogućnost da ga pokrene. Stvar su u svoje ruke zato preuzeli Emanuel Makron i Angela Merkel, a govori se i o mogućem uključivanju SAD i Rusije. Lideri Nemačke i Francuske svakako imaju veću moć od predsednika Evropske komisije i Evropskog saveta, što pokazuje tanku snagu evropske konstrukcije.\nNedostatak političke snage velika je manjkavost Brisela. To se ogleda i prilikom rešavanja drugih konfliktnih situacija u svetu. EU jeste ekonomska, ali ne i politička sila, i to je njen veliki problem. Junkerova komisija tu nije ništa promenila nabolje.\nNA pozitivnom tasu Junkerove komisije nalazi se rast BDP unutar EU, smanjenje nezaposlenosti i povećanje investicija, iako se to ne odvija predviđenim ritmom. Tu su i potpisivanje sporazuma o slobodnoj razmeni sa Kanadom i Japanom, ojačana budžetska unija, zaštita ličnih podataka u autorskih prava. Sprečavanje izlaska Grčke i spas italijanske, porgugalske i španske ekonomije kroz evropski mehanizam solidarnosti možda je i najveći uspeh ove komisije.


Beta | 19. 05. 2017 - 13:11h\nTrener fudbalera Voždovca Ilija Stolica rekao je da će se u nedelju u Kruševcu sastati dve ekipe koji su svetli primeri u srpskom fudbalu i istakao da se nada da će tribine biti ispunjene.\n"Imamo ispred sebe protivnika, Napredak, koji je takođe gajio ambicije za izlazak u Evropu. Ekipa i klub koji su organizovani na vrhunskom nivou, jedan od svetlih primera ne samo u ovom prvenstvu, nego i u poslednje vreme. Tu mislim i po filozofiji igre i po organizaciji", rekao je Stolica.\n"Očekuje nas interesantna utakmica, a biće to duel dve ekipe koje gaje sličan stil igre. Takođe bih pozvao i navijače da dođu u što većem broju, a nadam se da ćemo sezonu uspeti da završimo pobedom u Кruševcu", rekao je kapiten Napretka Miloš Pavlović.\nDUEL "NA KROVU" Stolica: Protiv Vojvodine…\nTrener Ilija Stolica istakao je pred duel sa Vojvodinom da je ovo treća utakmica u nizu utakmica sa najjačim protivnicima u ligi.\nKREĆE PROLEĆNI DEO Voždovac gostuje Napretku,…\nTrener fudbalera Voždovca Ilija Stolica rekao je da je zadovoljan pripremama ekipe uoči početka drugog dela prvenstva i da očekuje dobru utakmicu protiv…\nPovezane teme: Ilija Stolica , FK Voždovac , FK Napredak , Superliga Srbije


GODIŠNJE SAVETOVANJE SUDIJA NA ZLATIBORU\nIako u otežanim uslovima, sudstvo je u proteklom periodu radilo efikasno i odgovorno. Broj predmeta u prvih šest meseci ove godine za 20 odsto je manji u odnosu na isti period prošle godine, a petina pristiglih predmeta je već rešena, ukazala je predsednica Vrhovnog kasacionog suda i Visokog saveta sudstva Nata Mesarović na Godišnjem savetovanju sudija, koje je juče počelo na Zlatiboru.\nOna je dodala da je analiza rada sudova pokazala da su oni nejednako opterećeni prilivom predmeta, posebno osnovni i prekršajni sudovi, a da su Prvi i Drugi osnovni sud u Beogradu među najopterećenijim sudovima u Srbiji.\n- Imajući u vidu da pokrivaju veliku teritoriju, oni su u organizacionom smislu glomazni, pa bi osnivanje većeg broja sudova doprinelo boljoj organizaciji rada i većoj efikasnosti, ocenila je Mesarovićeva.\nKako je objasnila predsednica VKS, najveći broj pritužbi građana na rad sudstva u proteklom periodu odnosio se na odugovlačenje postupka.\n- Uočeno je da postupci koji su po zakonu hitni, neprimereno dugo traju. To se posebno odnosi na sporove iz porodičnih i radnih odnosa i ometanja poseda, istakla je Mesarovićeva, dodajući da su i pored uočenih nepravilnosti sudovi od početka godine posvetili mnogo veću pažnju njihovom otklanjanju nego prethodnih godina.\nPredsednica VKS ukazala je na neophodnost nezavisnosti sudske vlasti, koju treba da garantuje država Ustavom i zakonom, „a i vođenjem politike, koja tome doprinosi“.\nNa Godišnjem savetovanju sudija bio je primetan izostanak predstavnika Vlade Srbije, Ministarstva pravde i Ustavnog suda Srbije, koji su proteklih godina bili gosti ovog tradicinalnog skupa. Mesarovićeva je rekla da je od predsednika Ustavnog suda Srbije Dragiše Slijepčevića dobila pozdravnu čestitku, jer je na putu, dok druge institucije nisu ni odgovorile na poziv.\nOsim sudija iz Srbije, savetovanju prisustvuju i sudije iz BiH, Republike Srpske i Crne Gore.\nU sudovima 3,2 miliona predmeta\nZa prvih šest meseci ove godine sudovi su imali ukupno u radu 3.234.375 predmeta, što je u odnosu na isti period 2011. godine manje za 642.124 predmeta, od čega su rešili 647.530.\nIzvor: K. Ž., www.danas.rs


Tijana i Maca spavali zajedno\nDatum kreiranja: petak, 20 mart 2009 09:24\nObjavljeno petak, 20 mart 2009 09:24\nUkućani „Velikog brata“ proveli noć u istom krevetu.\nSudeći prema dešavanjima u kući, na pomolu je prva romansa u ovoj sezoni „Velikog brata“. Bivša mis Tijana Stajšić ne odvaja se od glumca i voditelja Dragana Marinkovića, a da je stvar postala ozbiljna, svedoči i to što su počeli i da spavaju zajedno.\nSve je počelo još pre nekoliko dana kada je Maca počeo da se približava zgodnoj crnki. Da ni ona nije ostala imuna na ova udvaranja, svedoči i to što mu je dopustila da je pipka i po intimnim delovima tela, shvatajući to kao šalu. Marinković je ubrzo prešao na sledeću fazu, pa je pre nekoliko večeri ušao u žensku sobu i legao na Tijanu (sve to uz veoma degutantne komentare) da bi tokom noći između utorka i srede spavali zajedno u krevetu. Šta se dešavalo kada su se pogasile kamere za sada nije poznato jer je ubrzo posle toga bio isključen TV prenos. Sudeći prema Tijaninom i Macinom ponašanju dan kasnije, nije se dogodilo ništa loše jer su najnormalnije nastavili svoje druženje, polako se izdvajajući od ostatka ekipe.\nKako će na sve ovo reagovati Macina izabranica, sa kojom je u dugoj i stabilnoj vezi, videćemo po njegovom izlasku iz kuće, ali oko nastavi u ovom smeru, teško da će još dugo imati devojku.


Prisustvo SAD i Turske u Siriji predstavlja vojnu intervenciju - 28.11.2016, Sputnik Srbija\nPrisustvo SAD i Turske u Siriji predstavlja vojnu intervenciju\nAnkara i Vašington ni na koji način ne koordiniraju sa Damaskom vojnu operaciju u Siriji, saopštilo je Ministarstvo odbrane Sirije. 28.11.2016, Sputnik Srbija\nvesti, svet, sirija, ministarstvo odbrane sriije\n08:23 28.11.2016 (Osveženo: 09:41 28.11.2016)\n© AFP 2021 / GEORGE OURFALIAN Dim nad Alepom\nAnkara i Vašington ni na koji način ne koordiniraju sa Damaskom vojnu operaciju u Siriji, saopštilo je Ministarstvo odbrane Sirije.\nDamask ima dokaze da SAD i Turska podržavaju militante u Siriji\n28 Novembar 2016, 08:03\nAnkara i Vašington ni na koji način ne koordiniraju sa Damaskom svoju vojnu operaciju u Siriji, a njihovo prisustvo predstavlja vojnu intervenciju, izjavio je u intervjuu za RIA Novosti rukovodilac informativnog odeljenja sirijske vojske general Samir Sulejman.\n„Ne postoji nikakva koordinacija između nas i bilo koje od tih zemalja — ni Turske, ni SAD. Koordinacija ne postoji i ne može da postoji, jer smatramo da to što one čine predstavlja mešanje u naša unutrašnja pitanja, te da je u pitanju agresija i vojna intervencija, čemu se mi suprotstavljamo kroz borbu protiv militanata“, rekao je on.\nGeneral je naglasio da će se sirijska vojska boriti protiv bilo kakvog pokušaja invazije od strane bilo koje strane zemlje.\nTurska gradi vojnu bazu u Siriji?\n27 Novembar 2016, 17:56\nTurska vojska je 24. avgusta započela operaciju „Štit Eufrata“ protiv terorističke organizacije DAEŠ na severu Sirije, a trenutno nastavlja ofanzivu u pravcu jugozapada. Prema rečima turskog predsednika Redžepa Tajipa Erdogana, cilj operacije je da se ta teritorija veličine pet kvadratnih kilometara očisti od terorista kako bi se na njoj stvorila bezbedna zona u kojoj će biti razmeštene izbeglice.\nOd avgusta 2014. godine SAD i njeni saveznici izvode vazdušne napade na pozicije DAEŠ-au Siriji i Iraku, međutim ta vojna operacija nije u koordinaciji sa sirijskim vlastima. Sa druge strane, ne teritoriji Sirije operaciju sprovodi i ruska vojska, koja je pružila podršku kako bi grad Palmira u martu bio oslobođen od terorista DAEŠ-a.\nU subotu je zamenik Ministarstva inostranih poslova Sirije Fejsal Mikdad izjavio da tursko rukovodstvo snosi punu odgovornost za situaciju na Bliskom istoku, te da bi Ankara trebalo istog trenutka da izvuče svoje trupe iz severnih provincija Sirije.\nMinistarstvo odbrane Sriije


EXIT se ne otkazuje, premijerka Srbije predložila odlaganje za avgust – Teenstar.rs\nEXIT se ne otkazuje, premijerka Srbije predložila odlaganje za avgust\npiše Teen Star 21. maja 2020., 14:26\nOtkako je krenula pandemija korona virusa, spekuliše se sudbina festivala EXIT, najvećeg muzičkog događaja u Srbiji i regionu, koji svake godine okupi više od pola miliona ljudi iz svih krajeva sveta.\nDanas se oglasila i premijerka Srbije Ana Brnabić, koja je rekla da bi Exit trebalo pomeriti za avgust.\n“Doneli smo preporuku da se Exit pomeri na avgust, jer očekujemo da će tada biti potpuno mirna situacija u celoj Evropi”, rekla je Brnabić novinarima u Novom Sadu.\n„Preporuka je da se festival pomeri, a ne da se otkaže,“ dodala je Brnabić.\nIz organizacije festivala pozdravili su ovu odluku, ali nisu izašli sa konkretnim informacijama o novom terminu festivala.\n„Pozdravljamo najavu vezanu za mogućnost da se u avgustu desi EXIT festival, a samim tim i druge manifestacije u Srbiji. Ovo je sjajna vest za sve ljude u našoj zemlji, jer se malo ko nadao da će epidemiološka situacija u Srbiji, kao i većini evropskih zemalja, ovako brzi da se popravi. Ovo je odlična vest i za srpski turizam i mlade ljude u našoj zemlji, jer sa domaćim manifestacijama ideja provođenja leta u Srbiji postaje daleko atraktivnija,“ kažu iz Exita.\n„Ostaje otvoren veliki broj pitanja, pre svega u vezi sa formatom manifestacije koji će biti dozvoljen. Ako bude potrebno, mi smo spremni da drastično smanjimo kapacitet festivala, kao i da ograničimo posetioce na domaću i regionalnu publiku. Nadamo se da će uskoro doći do sastanka na kome ćemo razrešiti sva otvorena pitanja i precizirati konkretne detalje u vezi sa mogućim formatom i organizacijom manifestacija u Srbiji ovog leta,“ dodaju organizatori.\nPrethodna vest Bile smo na onlajn koncertima NCT127 i SuperM i evo kako smo se provele\nSledeća vest Kratak vodič: Kako da dobiješ ono što želiš


Povećali proizvodnju usljed povećane tražnje | MINA\nNaslovnica Glavna vijest Povećali proizvodnju usljed povećane tražnje\nPovećali proizvodnju usljed povećane tražnje\nPodgorica, (MINA-BUSINESS) – Mljekara Lazine je usljed pojačane potražnje potrošača zbog pojave koronavirusa, povećala proizvodnju i uspjela da odgovori na zahtjeve tržišta, saopštio je njen direktor Milutin Đuranović i dodao da je pravo vrijeme da se građani okrenu kupovinu domaćih proizvoda.\nKada je u pitanju proizvodnja, on je naveo da reaguju na zahtjeve tržišta.\n„Naši proizvodi su proizvodi kraćeg roka trajanja i munjevito odgovaramo na zahtjev bukvalno u roku od 24 sata. Proizvodnja je vrlo fleksibilna i na povećanu tražnju reagujemo povećanom proizvodnjom“, objasnio je Đuranović.\nPodgorica, (MINA) – Demos će podržati izmjene Zakona o finansiranju političkih subjekata i izbornih...


Nakon Amerike i Poljska pripremila plan evakuacije diplomata iz Ukrajine, ostatak EU ćuti - 28.01.2022, Sputnik Srbija\nNakon Amerike i Poljska pripremila plan evakuacije diplomata iz Ukrajine, ostatak EU ćuti\nPoljska je pripremila plan evakuacije diplomata iz Ukrajine, ali odluka da se to realizuje još nije doneta, saopštio je zamenik ministra spoljnih poslova Poljske... 28.01.2022, Sputnik Srbija\nKako je dodao, Poljska ima najveće diplomatsko predstavništvo u Ukrajini od svih evropskih zemalja.„Imamo nekoliko platformi – ne samo ambasadu u Kijevu, nego i konzulate u Odesi, Harkovu, Vinici, Lavovu, Lucku. Ako dođe do pretnje po naše diplomate reagovaćemo u skladu sa tim“, objasnio je zamenik ministra.Nemačka i ostatak EU ćutiNa temu potencijalne evakuacije diplomata oglasila se i ministarka spoljnih poslova Nemačke Analena Berbok koja je u intervjuu za medijsku kuću „Funke“ izjavila da je Nemačka, zajedno sa partnerima iz Evropske unije, odlučila da ne smanjuje broj službenika u ambasadi u Kijevu.Kako je pojasnila, ukoliko „ekonomski igrači osete da je situacija u Ukrajini nebezbedna ili nestabilna, smanjiće se spremnost za ulaganje“ što bi, prema njenim rečima, „išlo na ruku“ Rusiji.Kijev i zapadne države u poslednje vreme izražavaju zabrinutost zbog navodnog povećanja „agresivnih dejstava“ Rusije u blizini granica Ukrajine. Portparol Kremlja Dmitrij Peskov izjavio je da Rusija premešta trupe unutar svoje teritorije i po sopstvenom nahođenju. Prema njegovim rečima, to nikome ne preti i ne treba nikoga da brine.Rusija je u više navrata negirala optužbe Zapada i Ukrajine za „agresivna dejstva”, navodeći da nikome ne preti i nema nameru nikoga napada, a izjave o „ruskoj agresiji” koriste se kao izgovor da se što više vojne tehnike NATO-a rasporedi u blizini ruske granice. Rusko Ministarstvo spoljnih poslova ranije je napomenulo da su izjave Zapada o „ruskoj agresiji“ i mogućnosti da se Kijevu pomogne da se odbrani od nje i smešne i opasne.\nrusija, ukrajina, nemačka, poljska, ambasada, zajednica nezavisnih država (znd)\n© Sputnik / Alekseй Vitvickiй / Uđi u foto-galerijuZgrada Ministarstva spoljnih poslova Poljske u Varšavi\nPoljska je pripremila plan evakuacije diplomata iz Ukrajine, ali odluka da se to realizuje još nije doneta, saopštio je zamenik ministra spoljnih poslova Poljske Marćin Pšidač za „Poljski radio“.\n„Neću kriti da već imamo spremne planove i pre izvesnog vremena smo u Ministarstvu spoljnih poslova analizirali različite procedure da ne bi bilo iznenađenja. Ali u ovoj fazi nije doneta odluka o evakuaciji poljskih diplomata“, rekao je Pšidač.\nKako je dodao, Poljska ima najveće diplomatsko predstavništvo u Ukrajini od svih evropskih zemalja.\n„Imamo nekoliko platformi – ne samo ambasadu u Kijevu, nego i konzulate u Odesi, Harkovu, Vinici, Lavovu, Lucku. Ako dođe do pretnje po naše diplomate reagovaćemo u skladu sa tim“, objasnio je zamenik ministra.\nNemačka i ostatak EU ćuti\nNa temu potencijalne evakuacije diplomata oglasila se i ministarka spoljnih poslova Nemačke Analena Berbok koja je u intervjuu za medijsku kuću „Funke“ izjavila da je Nemačka, zajedno sa partnerima iz Evropske unije, odlučila da ne smanjuje broj službenika u ambasadi u Kijevu.\n„Sada je izuzetno važno da se Ukrajina ne destabilizuje“, precizirala je ministarka.\nKako je pojasnila, ukoliko „ekonomski igrači osete da je situacija u Ukrajini nebezbedna ili nestabilna, smanjiće se spremnost za ulaganje“ što bi, prema njenim rečima, „išlo na ruku“ Rusiji.\nKijev i zapadne države u poslednje vreme izražavaju zabrinutost zbog navodnog povećanja „agresivnih dejstava“ Rusije u blizini granica Ukrajine. Portparol Kremlja Dmitrij Peskov izjavio je da Rusija premešta trupe unutar svoje teritorije i po sopstvenom nahođenju. Prema njegovim rečima, to nikome ne preti i ne treba nikoga da brine.\nRusija: Neprihvatljiva je čak i misao o ratu između Rusije i Ukrajine\n27 Januar, 14:53


Home/DOGAĐAJI/VELIKO GRADIŠTE: Obeležen Svetski dan Roma (FOTO/VIDEO)\nSvetski dan Roma, 8. april, obeležen je svečano i u Velikom Gradištu. Iako se na poboljšanju položaja romske populacije i njihovom integrisanju u zajednicu radi tokom čitave godine ovaj dan bila je prilika da se posebno osvrne na trenutno stanje.\nPoželevši srećan dan Roma okupljenima, zamenik predsednika opštine, Slađan Marković, istakao je ulogu opštine u Dekadi Roma te naglasio da će se i dalje raditi na poboljšanju uslova života Roma i ostalih socijano osetljivih kategorija. “Izuzetnim socijalnim programom, opština je obezbedila roditeljima bolje uslove za podizanje dece i lakše školovanje. Kroz projekat Ministarstva prosvete “Druga šansa“ za obrazovanja odraslih, za koje je vladalo neočekivano interesovanje, diplome osnovne škole i zanata dobio je veliki broj Roma ove opštine. Pored toga, opština je, sa međunarodnim organizacijama učestvovala u donacijama školskog pribora osnovcima te zimskih jakni i cipela. Za sredstva je posebno aplicirano i preko konkursa Evropske unije što će i u narednom periodu biti nastavljeno. Infrastrukturno je opremljen teren za dečje igralište u romskom naselju, a trenutno se, sa koordinatorom za romska pitanja, radi i na opremanju zemljišta za stanovanje, površine 70 ari, kako bi se pripadnicima romske nacionalne manjine obezbedili uslovi za ravnopravan život u zajednici.“, rekao je Marković.\nAktivista Društva “Rom“ iz Velikog Gradišta, Dušan Stojković, koji je na čelu ovog udruženja 18 godina, naglasio je da se bez razlike i prema svojim mogućnostima trudi da pomogne svima te da u tome ima veliku pomoć i podršku opštine, naročito predsednika, Dragana Milića. “U našoj opšptini nema diskriminacije, svi su jednaki.“, dodao je Stojković.\nNakon polaganja venaca na spomenike borcima oslobodilačkih ratova i izvođenja Romske himne, prisutnima su se obratili Ljubimka Blažević i Dušan Antić, predsednik Udruženja “Rom“ Srebrno jezero. Čestitajući praznik prisutnima, on je, uz osvrt na stradanje Roma u 2. Svetskom ratu, podsetio i na njihovu miroljubivu prirodu te poreklo Roma, istoriju i 1. Svetski kongres iz 1971. godine kao i na istaknute ličnosti romskog porekla.\n“Cilj Udruženja “Rom“ SJ koje broji preko 200 članova je uključenje u Dekadu Roma i realizacija programa zapošljavanja, stanovanja, zdravstvene zaštite i obrazovanja. Sva deca članova ovog udruženja pohađaju obavezan predškolski i školski program, ali i nastavljaju školovanje u srednjim i visokim školama u čemu najboljim učenicima pomaže i Romski nacionalni savet. Po broju školovanih Roma, prema oceni Nacionalnog saveta, opština Veliko Graditše nosi epitet jedne od najobrazovanijih u Srbiji.“, rekao je Antić.\nHidro-alarm RHMZ: Mlava u porastu


Dokument sadrži aktivnosti koje će biti provedene kao i rokove, precizira odgovornost institucija za provođenje pojedinačnih aktivnosti, indikatore koji trebaju biti postignuti te daje procjenu vrijednosti intervencija.\nCilj dokumenta je da posluži kao instrument za efikasno provođenje planiranih reformskih ciljeva i mjera i dostizanje pokazatelja napretka procesa reforme javne uprave u narednom srednjoročnom periodu.\nPozivamo javnost da svojim prijedlozima i komentarima da doprinos izradi što kvalitetnijeg akcionog plana. Procesom javnih konsultacija želi se osigurati veći nivo učešća građana / interesnih grupa u ovoj aktivnosti, bolja informiranost i veće povjerenje građana u proces izrade strateških dokumenata.\nProces javnih konsultacija otvoren je od 8. do 23. juna 2020. godine, a komentare, prijedloge i sugestije možete dostaviti putem elektronske pošte na adresu: vesna.misovic@bdcentral.net.\nAkcioni plan za reformu javne uprave\nUsmeni intervju - Šef Pododjeljenja za visoko obrazovanje i nauku, Odjeljenje za obrazovanje\nZakazani intervjui 12.08.2020


Osim Liverpoola, za Kolašinca zainteresovan i WBA | Krupljani.BA\nOsim Liverpoola, za Kolašinca zainteresovan i WBA\nEngleski mediji pišu da su za bh. reprezentativca i nogometaša Schalkea Seada Kolašinca zainteresovani engleski premijerligaši Liverpool i West Bromwich Albion.\nIako su posljednji rezultati Liverpoola pozitivni, njihove igre jasno pokazuju da im je potrebno pojačanje u odbrani. Prema pisanju engleskih medija, Liverpool namjerava dovesti Kolašinca, ali je bh. reprezentativac i na listi želja West Bromwich Albiona.\nRedsi trenutno koriste Jamesa Milnera na poziciji lijevog beka, koja nije njegova prirodna pozicija. Menadžer Liverpoola Jurgen Klopp i njegovi saradnici su ocijenili da je upravo Kolašinac idealan igrač za tu poziciju.\nNapore Liverpoola dodatno olakšava i činjenica da je Kolašinac nedavno odbio produžiti ugovor s njemačkim klubom, a to je motiv za Liverpool i WBA da ga pokušaju dovesti u svoje redove već u januaru. Schalke neće oklijevati s prodajom, jer Seadov ugovor ističe naljeto, tako da bi klub napustio kao slobodan igrač.\nDvadesettrogodišnji Kolašinac na tržištu vrijedi 6 miliona eura.


Hakovanje aplikacije WhatsApp: globalni problem narušavanja privatnosti? - Gecić Law\nHakovanje aplikacije WhatsApp: globalni problem narušavanja privatnosti?\nNedavno ste imali propušten poziv na aplikaciji WhatsApp?\nNekoliko dana nakon što je objavljena vest o navodnom ruskom špijuniranju Norveške uz pomoć šarmantnog belog kita, svedoci smo slične, mada ovog puta znatno ozbiljnije pretnje.\nThe Financial Times (FT) je u ponedelјak objavio da je u jednoj od aplikacija za dopisivanje otkrivena slabost softvera koja je omogućila instaliranje špijunskog koda Pegasus na mobilne uređaje. Šta je zastrašujuće u ovoj vesti? Korisnik nije morao čak ni da odgovori na poziv, niti da „klikne“ na propušteni poziv a kôd bi bio prenet na telefon da korisnik zapravo i nije preduzeo nikakvu radnju kojom bi to izveo. I da, vaš iPhone je mogao da bude zaražen, baš kao i bilo koji Android uređaj.\nU roku od nekoliko minuta podaci poput vaših privatnih poruka, istorije pretraživanja ili lokacije mogli su biti poslati na neki računar na drugom kraju sveta. Štaviše, Pegasus omogućava napadaču da uklјuči kameru i mikrofon, i tako vas učini metom pogodnom za špijuniranje uživo.\nWhatsApp, u vlasništvu Fejsbuka (Facebook), jedna je od najpopularnijih aplikacija za dopisivanje koju koristi milijardu i po korisnika širom sveta. Aplikacija je često hvalјena zbog “end-to-end” enkripcije za poruke i audio-pozive ili, kako sami kažu: „Privatnost i sigurnost su u našoj DNK, zbog čega imamo end-to-end enkripciju.“ WhatsApp je do saznanja o špijunskom softveru došao početkom maja, a ubrzo potom, već 13. maja, lansirao je ažuriranu verziju aplikacije, hitno pozivajući korisnike da je instaliraju što pre i tako se osiguraju od virusa.\nKo je stvorio virus?\nEntitet koji je razvio Pegasus je izraelska obaveštajna kompanija, NSO grupa. U saopštenju za The Financial Times, NSO je objasnio:\n„NSO ni pod kakvim okolnostima ne bi bio uklјučen u upotrebu ili identifikaciju cilјeva svoje tehnologije, kojom upravlјaju isklјučivo obaveštajne i bezbednosne službe. NSO ne bi, odnosno ne bi mogao da koristi sopstvenu tehnologiju za špijuniranje bilo koje osobe ili organizacije.“\nIako sâm softver nije nov, Pegasus je unapređen na takav način da izraelsko Ministarstvo odbrane (MO) reguliše njegovu prodaju. Zahvaljujući ovom virusu, tajanstvena kompanija (koja je tek nedavno dobila svoju internet stranicu) uspela je da postigne neverovatnu tržišnu vrednost u visini od oko milijardu američkih dolara.\nPrethodni slučajevi narušavanja privatnosti\nNSO se suočavao s pravnim sporovima i pre ovog incidenta. Grupa meksičkih novinara, vladinih kritičara i jedan saudijski disident koji živi u Kanadi podneli su tužbu protiv NSO, tvrdeći da „kompanija snosi odgovornost za zloupotrebu svog softvera od strane klijenata“. Tužiocima je u podnošenju tužbe u ovom postupku pomogao britanski advokat za lјudska prava čiji je telefon takođe bio meta virusa.\nBilo kako bilo, i WhatsApp takođe pruža osnov za sumnju u pogledu poštovanja privatnosti. U februaru 2019. godine, nemačko telo nadležno za zaštitu konkurencije – Bundeskartellamt, zabranilo je Fejsbuku da korisničke podatke prikupljene putem WhatsApp-a i drugih platformi koje ima u svom vlasništvu dodeljuje korisničkim nalozima na Fejsbuku bez saglasnosti korisnika.\nPodsećamo, Fejsbuk je već bio izložen oštrim kritikama tokom tzv. skandala Cambridge Analytica, kada su lični podaci korisnika upotrebljeni za procenu glasačkih preferencija američkih građana, i to bez njihovog pristanka. Ovaj incident imao je za posledicu sprovođenje istrage i pozive da se Fejsbuk „razbije“.\nIncident sa WhatsApp-om zadobio je i pažnju jedne od najvećih svetskih nevladinih organizacija koja se bavi zaštitom ljudskih prava – Amnesty International, koja je ponovo izrazila podršku u vezi sa tužbom podnetom protiv izraelskog MO zbog odluke da ne oduzme izvoznu dozvolu kompaniji NSO. Ovo nije prvi „susret“ dvaju subjekata, s obzirom na to što je avgusta 2018. godine član osoblja Amnesty International bio meta Pegasus-a, kog takođe povezuju i s napadima na aktiviste i novinare u Saudijskoj Arabiji, Meksiku i Ujedinjenim Arapskim Emiratima.\nRanjivost društvenih mreža svakako nije novost. Aleks Stamos (Alex Stamos), bivši šef odeljenja za sajber bezbednost kompanije Fejsbuk, objašnjava:\n„Sigurno da ne možemo u potpunosti iskoreniti svetsku trgovinu ofanzivnim tehnologijama koje se koriste protiv aktivista i novinara, ali ono što možemo jeste da probamo da učinimo da takva trgovina na otvorenom i sa američkim entitetima postane nepreporučljiva“.\nČini se da je ranjivost platformi jedna od mnoštva briga koje korisnici imaju. Poverenje korisnika u WhatsApp kao bezbednu platformu za komunikacije može biti dalje poljuljano ne samo zbog najnovijeg incidenta već i zbog ranije prakse. Problemi u domenu privatnosti, bilo da potiču od spoljnjeg softvera ili od same platforme, imaju efekte koji prevazilaze jurisdikcije pojedinih država.\nGlobalni karakter posledica takvog narušavanja bezbednosti ukazuje na turbulentnu budućnost. Ostaje da se vidi da li će vlade država i stručnjaci koji rade za društvene mreže biti sposobni da se suprotstave nezakonitom softverskom nadzoru i spreče dalje probleme u vezi sa privatnošću korisnika.\nRelevantnost za Srbiju\nNakon devetomesečnog perioda adaptacije, novi Zakon o zaštiti podataka o ličnosti zasnovan na GDPR-u započeće s primenom od avgusta 2019. godine. S tim u vezi, ostaje da se vidi da li će Poverenik za informacije od javnog značaja i zaštitu podataka o ličnosti u Srbiji započeti s proverama u vezi s načinom na koji tehnološki giganti štite podatke o ličnosti svojih korisnika, u cilju sprečavanja incidenata sličnih ovom sa WhatsApp-om.\nUz to, imajući u vidu ograničenja koja je nemačko telo za zaštitu konkurencije izreklo kompaniji Fejsbuk, u vezi sa dodeljivanjem podataka prikupljenih putem WhatsApp-a i drugih platformi čiji su korisnički nalozi na Fejsbuku, nije nemoguće da srpska Komisija za zaštitu konkurencije preduzme korake da spreči potencijalnu zloupotrebu ogromne tržišne moći koju poseduju tehnološki giganti.\nU svakom slučaju, budući da korisnički podaci postaju jedan od najznačajnijih delova imovine savremenih kompanija, tela nadležna za zaštitu podataka o ličnosti i za zaštitu konkurencije suočavaće se sa sve više zajedničkih problema. Ostaje da se nadamo da će oni svi zajedno uspeti da ulože združene napore i korisnicima pruže najbolju moguću zaštitu.\nGecić Law nastavlja uspon ka vrhu Legal 500 rang liste\nGecić Law vicešampion na događaju The Lawyer European Awards 2019\nMilinko Mijatović se pridružuje kancelariji Gecić Law na čelu tima za Rešavanje sporova


FK Partizan: Nismo iznenadjeni odlukom Takmičarske komisije\nBeta 17. maja 2019. 15:55\nFudbalski klub Partizan izrazio je zabrinutost, ali ne i iznenadjenje posle odluke da se finale Kupa protiv Crvene zvezde igra na stadionu „Rajko Mitić“ i upitao koje su okolnosti uzrokovale promenu domaćinstva i izmeštanje utakmice iz Niša u Beograd.\n„FK Partizan izražava istinsku zabrinutost ali ne i veliko iznenadjenje usled odluke koju je danas donela Takmičarska komisija FSS u vezi sa odredjivanjem domaćina finalne utakmice Kupa Srbije. Već u sredu uveče, dobri poznavaoci ovdašnjih fudbalskih prilika saopštili su da će finale Kupa biti održano u Beogradu i to na stadionu ‘Rajko Mitić’. Trebalo nam je 36 časova da se u ovu proročku vest uverimo razvojem današnjih dogadjaja“, navodi se u saopštenju Partizana.\n„Tako smo prisustvovali sudbonosnom sledu dogadjaja: IO FSS, koji je odredio Niš za domaćina finala Kupa u prvom delu takmičarske sezone u našem najmasovnijem takmičenju, preneo je danas nadležnost Takmičarskoj komisiji FSS u odluci za promenom domaćinstva. Ukoliko se tome združi da je Takmičarska komisija bez bilo kakvog obrazloženja donela odluku da se domaćinstvo finala Kupa izmesti iz Niša i poveri Beogradu, a potom održala žreb u kojem nije aktivno učestvovao predstavnik Partizana, dobijeni rezultat odgovara u potpunosti najavi kojoj smo svedočili u sredu uveče, odmah nakon završetka polufinalne revanš utakmice“, piše u saopštenju.\nPartizan je upitao koje su okolnosti uzrokovane promenu domaćinstva i izmeštanje finalne utakmice Kupa iz Niša u Beograd kada su svi uslovi, onakvi kakvi su bili u vreme kada je Niš odredjen, i sada identični kada je Takmičarska komisija FSS donela odluku o izmeštanju.\n„Deluje da je jedina nova i nerado primljena okolnost baš ta da se branilac trofeja našao u finalu i da je u prilici da četvrti put uzastopno osvoji Kup Srbije. Ova okolnost je nepobitna i verujemo takva da će FK Partizan kao i više puta u ovoj sezoni pokazati da je snažniji od svi žrebova, naglih prenosa nadležnosti, odluka bez obrazloženja i časno zaokružiti svoj trnovit put do uspeha“, navedeno je iz Partizana.\nFinale Kupa igra se 23. maja od 19 časova na stadionu „Rajko Mitić“.


Borjan odgovorio ''nevernim Tomama''! - Sportske.net\nBorjan odgovorio ''nevernim Tomama''!\nGolman Crvene zvezde Milan Borjan rekao je posle večerašnje pobede protiv Liverpula, da se nada da će navijači tog kluba u budućnosti pričati o njegovoj ekipi i ocenio da crveno-beli imaju šanse da prođu u nokaut fazu Lige šampiona.\nSavić promukao od pevanja na terenu, a onda poručio: "Moraće malo više da nas poštuju sada"Zvezdin heroj otkrio - Šta je istina o novom ugovoru?Englezi u neverici, kako je ovo moguće?!Ovo je sjajno, Degenek otkrio šta mu je fudbaler Liverpula priznao u tunelu!Potpuno se slažu - Pavkov rekao isto što i Klop!\nFudbaleri Zvezde pobedili su večeras Liverpul sa 2:0, u četvrtom kolu Lige šampiona i ostvarili prvu pobedu u tom takmičenju.\n"Ne samo meni, svima nama znači ova pobeda. Posle mnogo godina napravili smo uspeh i nadam se da će i o nama pričati. Fenomenalno smo igrali, imali smo neverovatnu podršku.\nIzašli smo da se nadigravamo, nismo se uplašili i pokazali smo danas da tako može.\nMnogi nisu verovali u nas, ali mi međusobno jesmo. Imamo šanse, sada u naredne dve utakmice moramo da damo sve od sebe, pomeramo granice, možda i prođemo grupnu fazu", rekao je Borjan novinarima posle utakmice.\nFudbaler beogradskog tima Branko Jovičić rekao je da je ekipi potrebno iskustvo, ali da je zaslužila večerašnju pobedu.\n"Mislim da smo i u najavi utakmice rekli da im neće biti lako na našem stadionu. Znamo kakve utakmice možemo igrati pred našim navijačima, vredno radimo već drugu godinu za redom. Zaslužili smo ovo, ali okrećemo se narednim utamicama. Ostaće ovo zauvek u našim srcima", naveo je Jovičić.\nOn je rekao da je dvostruki strelac Milan Pavkov rešio utakmicu, ali da su svi igrači zaslužni.\n"Neki delovi igre u Liverpulu su bili bolji nego u Parizu, ali potrebno nam je iskustvo. Odigrali smo fantastičnu utakmicu, bili smo agresivni, fudbal je kolektivan sport i to je ključ uspeha", dodao je Jovičić.\nFudbaler Zvezde Goran Čaušić rekao je da se ekipa nadala da može da napravi iznenadjenje, ali da mora da se okrene narednoj utakmici u prvenstvu.\n"Dobro smo ušli u utakmicu, nismo im dali previše respekta. Brzo smo dali golove i onda se malo povukli, moraš tako protiv ove ekipe. Drugačije je kada primite gol ili kada ga date prvi", rekao je Čaušić.


Sutra počinje regionalni Simpozij o planiranju kvaliteta zraka u gradovima - Akta.ba\nSimpozij će okupiti ugledne međunarodne stručnjake i kompanije koje realizuju projekte iz domena okolišnog menadžmenta, kao i predstavnike vlasti i međunarodnih institucija.\n29.01.2020. 13:50 / Izvor: Akta.ba\nUdruženje inženjera konsultanata Bosne i Hercegovine UKI BiH/ACE BH, organizuje regionalni Simpozij o planiranju kvaliteta zraka u gradovima, koji će se održati 30. i 31. januara 2020., u Sarajevu. Pokrovitelj ove manifestacije je Ministarstvo vanjske trgovine i ekonomskih odnosa BiH.\nCilj Simpozija je razmjena znanja i iskustava, promocija novih tehnologija iz oblasti upravljanja kvalitetom zraka, kao i nastojanje da se ukaže na smjernice za dalju borbu protiv ovog snažnog negativnog uticaja na zdravlje stanovništva u urbanim zonama.\nOvaj Simpozij je prilika za naučnike, stručnjake i eksperte različitih institucija uključenih u rješavanje problema u menadžmentu kvaliteta zraka da nauče više od drugih i svi zajedno postanu bogatiji u znanjuneophodnom za uspostavljanje interaktivnog razvojnog procesa u domenuočuvanja kvaliteta zraka.\nU prilogu pogledajte agendu Simpozija\n#Udruženje inženjera konsultanata


Evropska Konvencija o ekvivalenciji diploma na osnovu kojih je moguće stupiti u visokoškolske ustanove\nVi ste ovde: Overa / PROPISI / MEĐUNARODNE KONVENCIJE / Evropska Konvencija o ekvivalenciji diploma na osnovu kojih je moguće ...\nu MEĐUNARODNE KONVENCIJE /\nZakon o ratifikaciji Evropske Konvencije o ekvivalenciji diploma na osnovu kojih je moguće stupiti u visokoškolske ustanove\nSl.list SFRJ – Međunarodni ugovori br. 3/77\nRatifikuje se Evropska konvencija o ekvivalenciji diploma na osnovu kojih je moguće stupiti u visokoškolske ustanove usvojena 11. decembra 1953. godine u Parizu, u originalu na francuskom i engleskom jeziku.\nTekst Evropske konvencije u originalu na francuskom jeziku i u prevodu na srpskohrvatskom jeziku glasi:\nO EKVIVALENCIJI DIPLOMA NA OSNOVU KOJIH JE MOGUĆE STUPITI U VISOKOŠKOLSKE USTANOVE\nVlade potpisnice, članice Evropskog saveta,\nsmatrajući da je jedan od ciljeva Evropskog saveta da sprovodi politiku zajedničke akcije u oblasti kulture i nauke,\nsmatrajući da bi se ovaj cilj lakše ostvario ako bi evropska omladina mogla slobodno da koristi intelektualne tekovine članica,\nimajući u vidu da je univerzitet jedan od glavnih izvora intelektualne aktivnosti jedne zemlje,\nimajući u vidu da bi studenti koji su uspešno završili školu srednjeg obrazovanja na teritoriji jedne članice morali imati sve moguće olakšice za stupanje na jedan od univerziteta po svom izboru koji se nalazi na teritoriji druge članice,\nimajući u vidu da takve olakšice, koje su takođe poželjne i koje su u interesu slobodnog kretanja iz jedne zemlje u drugu, zahtevaju međusobno priznavanje diploma na osnovu kojih je moguće stupiti u univerzitetske ustanove,\n1. Svaka strana ugovornica priznaje za prijem na univerzitete koji se nalaze na njenoj teritoriji, kad taj prijem podleži državnoj kontroli, ekvivalenciju diploma izdatih na teritoriji svake druge strane ugovornice na osnovu koje su nosioci takve diplome stekli kvalifikaciju koja se traži za prijem u slične ustanove one zemlje u kojoj su te diplome izdate.\n2. Prijem na svakom univerzitetu obavlja se u granicama raspoloživih mesta.\n3. Svaka strana ugovornica zadržava za sebe pravo da u odnosu na svoje državljane ne primenjuje odredbu predviđenu u stavu 1. ovog člana.\n4. Ako prijem na univerzitete koji se nalaze na teritoriji jedne strane ugovornice ne podleži kontroli države, zainteresovana strana ugovornica treba da dostavi tim univerzitetima tekst ove konvencije i da se maksimalno založi da pomenuti univerziteti prihvate principe iznete u st. 1. do 3. ovog člana.\nSvaka strana ugovornica treba da dostavi generalnom sekretaru Evropskog saveta u roku od jedne godine, računajući od dana stupanja na snagu ove konvencije, pismeni izveštaj o merama koje su preduzete u cilju primene odredaba člana 1. ove konvencije.\nGeneralni sekretar Evropskog saveta dužan je da notifikuje ostalim stranama ugovornicama saopštenja koja je dobio od bilo koje strane ugovornice u vezi sa primenom člana 2. ove konvencije i da redovno obaveštava Komitet ministara o tome kako se primenjuje ova konvencija.\n(a) izraz „diploma“ označava svaku diplomu, svedočanstvo ili drugi dokument, u bilo kom obliku on bio izdat ili registrovan, na osnovu koga nosilac ili zainteresovani ima pravo da podnese molbu za prijem na univerzitet,\n(b) izraz „univerzitet“ označava:\n(ii) ustanove za koje strana ugovornica na čijoj se teritoriji one nalaze smatra da su istog značaja kao i univerzitet.\n1. Ova konvencija otvorena je za potpisivanje članica Evropskog saveta. Konvencija podleže ratifikaciji. Instrumenti o ratifikaciji deponovaće se kod generalnog sekretara Evropskog saveta.\n2. Ova konvencija stupa na snagu posle deponovanja trećeg instrumenta o ratifikaciji.\n3. Za svakog potpisnika koji Konvenciju kasnije ratifikuje ona stupa na snagu odmah posle deponovanja instrumenata o ratifikaciji.\n4. Generalni sekretar Evropskog saveta notifikuje svim članicama Evropskog saveta stupanje na snagu Konvencije, imena strana ugovornica koje su je ratifikovale, kao i naknadno deponovanje svakog instrumenta o ratifikaciji.\nKomitet ministara Evropskog saveta može da pozove svaku državu da pristupi ovoj konvenciji. Svaka država koja primi takav poziv može da pristupi ovoj konvenciji deponujući svoj instrument o pristupanju kod generalnog sekretara Saveta koji će notifikovati ovo deponovanje svim stranama ugovornicama. Za svaku državu koja je pristupila ovoj konvenciji ona stupa na snagu odmah posle deponovanja njenog instrumenta o pristupanju.\nSačinjeno u Parizu 11. decembra 1953. godine, na francuskom i engleskom jeziku, s tim što su oba teksta podjednako verodostojna, u po jednom jedinom primerku koji će biti deponovan u Arhivi Evropskog saveta. Generalni sekretar Evropskog saveta dostaviće overene prepise svim potpisnicima.\nOvaj zakon stupa na snagu osmog dana od dana objavljivanja u „Službenom listu SFRJ“.\nTags: diploma, konvencija, univerzitet, visokoškolske\nhttps://www.overa.rs/wp-content/uploads/2012/07/overa_logo4.png 0 0 ljuban https://www.overa.rs/wp-content/uploads/2012/07/overa_logo4.png ljuban2014-05-06 21:30:202014-07-05 23:17:47Evropska Konvencija o ekvivalenciji diploma na osnovu kojih je moguće stupiti u visokoškolske ustanove\nUgovor o patentnom pravu (Usvojen u Ženevi 1. juna 2000. godine)\nUgovor o žigovnom pravu\nEvropska konvencije o akademskom priznavanju univerzitetskih kvalifikacija\nKonvencija o izvođenju dokaza u inostranstvu u građanskim i trgovačkim stvarima\nKonvencija o zastarelosti potraživanja u oblasti međunarodne kupoprodaje robe\nKonvencija o zaštiti lica u odnosu na automatsku obradu ličnih podataka\nEvropska Konvencija o zaštiti kućnih ljubimaca Evropska konvencije o akademskom priznavanju univerzitetskih kvalifikacija


SRBIJA U CENTRU OPERACIJA ID: Preko “balkanske rute” šalju elitne samoubice da haraju Evropom! (VIDEO) – Balkan Breaking News\nby aleksandar - 08/08/2017 0\nU Siriji je otkriven kamp takozvane Islamske države Iraka i Levanta (ISIL) za obuku džihadista za napade po Evropi, a za dve i po godine rada kampa, na područje Evrope prebačeno je više od 50 terorista, većinom “balkanskom rutom” čiji je centar Srbija, tvrdi zagrebački “Večernji list”\nDžihadista zarobljen u nedavno oslobođenom iračkom gradu Mosulu otkrio je istražiteljima podatke o kampu za obuku terorista koji su imali zadatak da izvode terorističke napade širom Evrope. Kako tvrde irački istražitelji, radi se o izuzetno visoko pozicioniranom teroristi koji je bio oženjen sestrom jednog od najbližih saradnika kalifa Abu Bakr Al-Bagdadija.\nUhapšeni džihadista istražiteljima je dao podatke da se taj kamp za obuku elitne jedinice samoubica koji su pripremali napade po Evropi nalazi na području Sirije – tvrdi list.\nKako se navodi, ta jedinica je bila u koordinaciji sa simpatizerima terorističke organizacije Islamska država koji su regrutovani preko interneta i društvenih mreža po celoj Evropi.\nSvi ti teroristi po završetku obuke su preko Turske, i dalje “balkanskom rutom”, sa lažnim sirijskim i iračkim pasošima, prebacivani u evropske zemlje sa grupama migranata, navodi list.\nDžihadista je otkrio i da su poslednji teroristi balkanskom rutom prebačeni u februaru 2017. i da je kamp još uvek aktivan.\nZa dve i po godine rada kampa, samo na područje Evrope prebačeno je više od 50 terorista, spavača-samoubica koji čekaju naredbu za akciju, tvrdi list, navodeći da je džihadista otkrio da su napade na Pariz i Brisel 2015. i 2016. izveli teroristi koji su završili obuku upravo u tom kampu.\nPročitajte još: EVO KO SU “RUSKI” HAKERI: Agenti tajnih službi u Americi došli do šokantnog otkrića! (VIDEO)\nSKANDALOZNO – NATO VEŽBE U SRBIJI: Prvi put u istoriji NATO će održati vojne vežbe u Srbiji, šta će Putin reći na ovo!? (VIDEO)\nSAD OPET UDARA: Ameri našli novu žrtvu, pogledajte kome sada donose “demokratiju”! (VIDEO)\nIzvor: Večernji list/Tanjug\nDAMASK JOŠ POD OPSADOM: Neprestani okršaji u Siriji, novi dan, nove žrtve! (VIDEO)\nVrlo, vrlo zanimljiv pogled na tursku intervenciju u Siriji\n01/09/2016 01/09/2016 796\nZAPRETILI POROŠENKU – ”PROĆI ĆEŠ KAO ČAUŠESKU”: Ukrajina pred novom revolucijom, demonstranti predali ultimatum predsedniku Ukrajine! (VIDEO)


„Poskupljenje“ minimalca: Sindikati traže 44.000, da može da se preživi | A1-Net Novi Pazar\n„Poskupljenje“ minimalca: Sindikati traže 44.000, da može da se preživi\na110. maja 2022.\nDok cene svakodnevno skaču poslednjih meseci, sindikati u Srbiji zahtevaju da se što pre pokrenu novi pregovori oko minimalne zarade, jer je velika inflacija “pojela” prethodno uvećani minimalac, koji sada iznosi 35.012 dinara, a koji se isplaćuje od 1. januara ove godine. Savez samostalnih sindikata Srbije ističe da bi minimalna zarada trebalo da se podigne na minimum 43.000-44.000 dinara.\nSindikati su još minulog leta tokom pregovora tražili da se minimalna zarada u Srbiji izjednači sa minimalnom potrošačkom korpom, koja je tada iznosila oko 39.000 dinara, a Vlada Srbije je na kraju „oktroisala“ da će novi minimalac biti 35.012 dinara, koji sada prima oko 400.000 radnika u našoj zemlji.\nNakon poslednjih nekoliko meseci velikih poskupljenja, u sindikatima tvrde da su bili u pravu kada su tražili da minimalac bude oko 40.000 dinara.\nSavez samostalnih sindikata Srbije zahteva da Vlada Srbije otpočne što pre nove razgovore o visini minimalne zarade u našoj zemlji.\nDuško Vuković iz Saveza samostalnih sindikata Srbije rekao je za portal Nova.rs da je minimalna potrošačka korpa već sada na nivou od 42.000 dinara, te dodaje da je normalna i prirodna stvar da “minimalac prati iznos ove potrošačke korpe”.\nOn je ocenio da bi bilo korektno i jedino odgovorno prema velikom broju ljudi koji primaju minimalac da se on podigne na minimum 43.000-44.000 dinara.\n“Mi i dalje zahtevamo da se veoma hitno obnove pregovori oko nivoa minimalne zarade i ona sigurno mora da bude na nivou 43.000-44.000 dinara, imajući u vidu da će minimalna potrošačka korpa do kraja godine sigurno premašiti taj iznos ako vidimo kako sada rastu cene hrane i ostalih životnih troškova”, ocenio je Vuković.\nNaš sagovornik podseća da je već najavljeno poskupljenje struje i energenata.\n“Već znamo da je sve moguće poskupelo, osim ovih namirnica koje je vlada zamrzla. U svakom slučaju ne možemo živeti samo na hlebu, ulju, brašnu i svinjskom mesu, mora se i nešto drugo kupovati”, zaključuje Vuković za Nova.rs.\nGovoreći o minimalnoj potrošačkoj korpi, Vuković navodi da je ona “siromašna sa malim količinama namirnica”.\nDa bi se vodio zdrav i produktivan život, minimalna zarada mora da se izjednači bar sa ovom korprom, iako je ona daleko od toga da bude dovoljna za pristojan život u porodici gde radi samo jedna osoba koja prima minimalac, poručuje Vuković.\nVuković je istakao da je minimalna potrošačka korpa u januaru ove godine iznosila oko 42.000 dinara, ali da je ona sada veća jer smo mi već uveliko u maju.\nPrema podacima Minsitarstva trgovine, turizma i telekomunikacija nova minimalna potrošačka korpa za februar ove godine iznosila je 42.154,63 dinara. U odnosu na februar prošle godine nova minimalna potrošačka korpa veća je za 9,9 posto.\nUpitan da li očekuje da Vlada Srbije pokrene pregovore o minimalcu, Vuković je istakao da ukoliko Vlada ima volje za to da bi onda što pre trebalo da pokrene razgovore.\n“Mada će naši ljudi u u Socijalno-ekonomskom savetu inicirati da otpočnu ti pregovori, to treba što hitnije”, poručuju iz Saveza samostalnih sindikata Srbije.\nIzvor, foto: Nova S\nSledeći članakVučić: Nestvarna razlika u glasovima na predsedničkim izborima u drugom mandatu\nPrethodni članakČestitka Biševca povodom Dana bošnjačke nacionalne zastave


Prikazivanje članaka po tagu Uspravna zemlja\nSreda, 28 Juni 2017 10:35\nZbirka pesama Uspravna zemlja, koju je Vasko Popa objavio 1972. godine, predstavlja poeziju kulturnog pamćenja, koja obuhvata deset vekova srpske kulture. Deo ove zbirke je i ciklus Kosovo polje posvećen srpskoj kolevci i srpskoj kobi. U svim pesmama iz ovog ciklusa javlja se pesma kosa, koja ih povezuje.\nČetvrtak, 08 Oktobar 2015 10:55\nVasko Popa je objavio pesničku zbirku Uspravna zemlja 1972. godine, u kojoj kao putnik kroz vreme otkriva dublji smisao ljudi, događaja i građevina srpske prošlosti. U prvom ciklusu ove zbirke pesama, pod nazivom Hodočašće, koji ima sedam pesama, nalazi se pesma Kalenić, u kojoj se divi srpskoj tradiciji i kulturi.\nVi ste ovde: Home Pero Prikazivanje članaka po tagu Uspravna zemlja


Proboj u tehnologiji solarne ćelije dovodi do jeftinije energije - Gradjevinarstvo.rs\nProboj u tehnologiji solarne ćelije dovodi do jeftinije energije\nNovi proboj u dizajnu solarnih ćelija na bazi silicijuma je omogućio probijanje rekorda efikasnosti starog 20 godina od ne jedne, već tri kompanije. Kompanija Panasonic je na konferenciji o fotonaponskoj tehnologiji u Denveru, SAD, predstavila svoj najnoviji dizajn koji ruši rekorde, sa kompanijama Sharp i SunPower koje su takođe predstavile nove modele koje su prevazišli prethodne nivoe efikasnosti. Ovi proboji otvaraju put ka komercijalnom takmičenju solarne energije protiv fosilnih goriva.\nGlavna razlika u novom dizajnu izgleda nekako očigledano nakon razmišljanja o tome: tradicionalne silicijumske solarne ćelije imaju svoje pozitivne kontakte na licu panela, koje praktično bacaju senku na delove panela, smanjujući efikasnost jedince u celini. Prenosom kontakta na naličje panela gde su negativni kontakti smešteni, kao što je objasnio Ričard Svanson, suosnivač kompanije SunPower u video snimku ispod, novi dizajn rešava ovaj problem.\nKompanija Panasonic dobija na prednosti u odnosu na svoja dva takmičara zahvaljujući većoj efikasnosti njenog trenutnog dizajna silicijumske solarne ćelije. Silicijumske solarne ćelije čine veliku većinu solarnih ćelija na tržištu danas. Kod većine silicijumskih ćelija, elektroni su zarobljeni od strane nesavršenosti u krisatlanim silicijumskim vaferima u ćelijama. Ovo smanjuje struju i generisan napon. Kako bi izbegla ovaj problem, kompanija Panasonic je dodala tanki sloj silicijuma na prednji i zadnji deo svakog vafera.\nNovi dizajn ćelija kompanije Panasonic postiže stopu konverzije od 25,6 odsto sunčeve energije u električnu energiju. Dizajn ćelija kompanija Sharp i SunPower takođe postiže efikasnost veću od prethodnog rekorda od 25 odsto. Iako na papiru rezultati ne izgledaju kao veliko povećanje, oni su prilično značajan pomak u pogledu konačne izlazne snage jedince.\nProfesor Martin Grin sa Univerziteta u Novom Južnom Velsu, dizajner ćelije koja je prethodno držala rekord, ističe da novi dizajni koriste skuplji, visoko kvalitetni silicijumski kristal od silicijuma jeftinijeg razreda koji se trenutno koristi. Međutim, prototipi novih dizajna, koji još uvek nisu spremni za komercijalnu proizvodnju, otvaraju put za dalja poboljšanja efikasnosti, za koja se očekuje da će smanjiti konačnu cenu za potrošače.


Danilović ministar policije, Damjanović vodi finansije?\nVLADA IZBORNOG POVJERENJA\nMjesta u 16 državnih organa i šest preduzeća u većinskom vlasništvu drzave, kao i u lokalnim samoupravama, opozicija treba da popuni u roku od 15 dana od donošenja leks specijalisa\n156 pregleda\t338 komentar(a)\nPregovori, vlast, opozicija, Foto: Screenshot (YouTube)\n24.04.2016. 17:47h Ažurirano: 24.04.2016. 17:47h\nUoči sedmice u kojoj bi konačno trebalo da dobijemo Vladu izbornog povjerenja, partije koje pregovaraju još ne žele zvančno da otkriju ko će zauzeti koju poziciju u kontroli izbornog procesa.\nPredstavnici vlasti i opozicije i danas su razgovarali kako bi usaglasili leks specijalis, koji će omogućiti ulazak opozicije u Vladu, kao i ključne državne organe i preduzeća.\nTa dokumenta, kako je potvrđeno Televiziji Vijesti iz vlasti i opozicije, u skupštinskoj proceduri očekuju se sjutra, a sjednica parlamenta na kojoj će se birati Vlada najkasnije u četvrtak.\nI danas su predstavnici vlasti i opozicije pregovarali, u nastojanju da konačno završe politicki sporazum o fer izborima, kao i leks specijalis, koji će omogućiti njegovu primjenu.\n"Ja očekujem da bi sjutra vlast i opozicija trebalo da usaglase datum odrzavanja parlamenta. Što se tiče nas, nemamo ama baš nijednu dilemu, bili smo potpuno jasni, mi očekujemo da to bude do kraja naredne nedjelje, da se usvoji u Skupstini leks specijalis, da se formira vlada izbornog povjerenja i da se glasa o razrješenju predsjednika parlamenta", istakao je Tarzan Milošević (DPS).\nIsto potvrđuju i iz opozicije.\n"Očekujemo da zadnja verzija leks specijalisa odnosno usaglašena verzija sjutra završi u skupštinskoj proceduri, ostalo je da se samo upodobe tehnički detalji", kazao je Dritan Abazović (GP URA)\nSa leks specijalisom, trebalo bi da stignu i imena opozicionih kandidata za četiri ministarska i mjesto potpredsjednika Vlade, kako bi premijer Milo Đukanović u Skupštini mogao da predloži izmjene svog kabineta.\n"DPS ne želi da se miješa u kadrovsku politiku opozicije. Želimo da ljudi koji će obavljati te značajne funkcije budu kompetentni i stručni i da na kvalitetan način odgovore izuzetno teškim funkcijama, a na opoziciji je da odredi svoje kandidate", dodao je Milošević.\nIz opozicije, međutim, još ne žele da otkrivaju ko će zauzeti koju poziciju u Vladi. Nezvanično je Televiziji Vijesti potvrđeno da je Goran Danilovic iz Demosa naiozbiljniji kandidat za mjesto ministra unutrašnjih poslova, a, ako SNP uđe u Vladu, Aleksandar Damjanović iz te partije vodio bi Ministarstvo finansija. Potpredsjedničko mjesto u Vladi biće stvar dogovora svih opozicionih stranaka koje će ući u Vladu.\n"Ubijeđen sam da će kadrovi koji će biti imenovani od strane opozicije biti i stručniji i mnogo bolji u svim mogućim segmentima nego što su bili ovi postojeći", rekao je Abazović.\nMjesta u 16 državnih organa i šest preduzeća u većinskom vlasništvu drzave, kao i u lokalnim samoupravama, opozicija treba da popuni u roku od 15 dana od donošenja leks specijalisa.\nTokom pregovora, kako nezvanično saznaje Televizija Vijesti usaglašeno je da u državnim organima i institucijama opozicija dobije tri rukovodeće pozicije, ili oko 20 odsto, dok bi se u ostalim imenovali korukovodioci.\n"Sve što je bilo do Demokratske partija socijalista ona je uradila i za eventualno nepotpisivanje sporazuma i leks specijalisa ne snosi nikakvu odgovornost", objasnio je Milošević.\n"Jedina grupacija koja želi da se ovo što više prolongira jeste upravo DPS, znajući da svaki dan koji im je manje za kontrolu znači i dan više za zloupotrebe i to se svakodnevno manifestuje bilo kroz oglase za posao bilo kroz raznorazne isplate", tvrdi Abazović.\nNa sjednici o Vladi izbornog povjerenja očekuje se da premijer predloži i rješenje za upražnjeno mjesto ministra vanjskih poslova nakon odlaska Igora Lukšića.\nVlada izbornog povjerenjaSporazum o slobodnim i fer izborimaLex specialisDritan AbazovićGoran DanilovićAleksandar DamjanovićTarzan Milošević


I smanjeni uvoz potapa domaće pivare - Akta.ba\n30.07.2020. 08:09 / Izvor: Nezavisne novine\nU prvoj polovini ove godine u Bosnu i Hercegovinu uvezeno je ukupno oko 63 miliona litara piva, što je manje za 2,6 miliona litara nego u istom periodu prošle godine, pokazuju podaci Uprave za indirektno oporezivanje BiH.\nMeđutim, domaći pivari tvrde da je to smanjenje uvoza zanemarivo u odnosu na pad proizvodnje piva u BiH i njegove potrošnje kod domaćeg stanovništva.\n"Vrijednost uvezenih 63.145.305 litara piva dobijenog od slada je 44.766.871,01 KM. U istom periodu lani uvezena su 65.790.056,34 litra u vrijednosti od 48.317.645,18 KM", kažu u UIO BiH.\nKao i ranije, najviše uvoznog piva na domaće tržište stiglo je iz Srbije, iz koje je u prvoj polovini ove godine uvezeno čak 35,2 miliona litara u vrijednosti oko 20 miliona KM.\n"Nakon Srbije, najviše piva uvozimo iz Hrvatske, odakle je u prvoj polovini ove godine u BiH uvezen 19,1 milion litara piva u vrijednosti od 12,7 miliona KM", rekli su u UIO BiH.\nDodali su da je iz Slovenije uvezeno 5,4 miliona litara piva u vrijednosti 7,3 miliona KM, iz Crne Gore 1,2 miliona litara piva u vrijednosti oko 940.000 KM, te iz Njemačke oko 350.000 litara vrijednih oko 750.000 KM.\nIstovremeno, izvoz je bio svega 1,3 miliona litara piva u vrijednosti od oko 1,5 miliona KM, a od toga je najviše izvezeno u Hrvatsku i Srbiju.\nEdin Ibrahimpašić, predsjednik Udruženja pivara BiH, ističe da pad uvoza u BiH tokom prvih šest mjeseci nije veliki u odnosu na pad prodaje i proizvodnje bh. pivara, koji je veliki.\n"Ljudi u BiH nisu promijenili svoj mentalni sklop i počeli više da uzimaju domaće pivo, iako nam korona pokazuje da treba da se okrenemo domaćim proizvodima. Domaća proizvodnja piva za čitavu BiH je smanjena za 25 odsto", rekao je Ibrahimpašić i dodao da bi građani trebalo da se usmjere na kupovinu domaćih proizvoda, ne samo piva, nego i ostalih proizvoda.\n"Treba da se okrenemo sebi, da se građani koji rade u ovoj državi, koji proizvode plaćaju u ovoj državi, okrenu svojim vlastitim proizvodima i tako zaštite domaću proizvodnju", kaže Ibrahimpašić.\nAhmet Egrlić, potpredsjednik Spoljnotrgovinske komore BiH, istakao je da se godinama bilježi enorman pad cijena uvoznog piva, dok u isto vrijeme uslovi na tržištu nisu takvi da može doći do smanjenja cijene uvoznog piva.\nPoražavajuće je, podvukao je on, da je svugdje u svijetu uvoz piva između 10 i 20 odsto potrošnje u državi, a da je kod nas uvoz piva 70 odsto i to ne premijum piva, nego piva niže klase.\n"Grupacija proizvođača piva, koja radi u sklopu Spoljnotrgovinske komore BiH, odavno ukazuje na ove probleme, ali evidentno je da nadležne institucije nedosljedno provode pravila koja bi trebalo da se provode u utvrđivanju transakcijskih vrijednosti cijena piva", rekao je Egrlić.\nDodao je da je urađena i analiza pivarske industrije u BiH, a da je cilj da se vlastima ukaže koje sve instrumente mogu da koriste kako bi se stanje poboljšalo.\n"Neki od instrumenata su dosljedna primjena Zakona o carinskoj politici BiH i svih relevantnih podzakonskih akata koji se tiču Zakona o carinskoj politici, utvrđivanje transakcijske vrijednosti cijena piva, a to znači uvezivanje sa povezanim pravnim licima, jer ono što mi uvozimo su uglavnom piva iz većih koncerna i onda se može pretpostaviti transakcijska vrijednost takvih piva", rekao je Egrlić, koji dodaje da su početkom marta imali sastanak sa ministrom spoljne trgovine i ekonomskih odnosa BiH, ali da je pandemija zaustavila trenutno aktivnosti u vezi s navedenim pitanjem.


DODIK dao zeleno svjetlo za RUŠENJE ĆORIĆA - ''POVRATAK OTPISANIH'' :: Dešavanja u Bijeljini ::\n30. November 2021. / 16:35\nDirektnih prozivki Ćorića nije bilo od strane Miroslava Milovanovića, direktora JU ''Vode Srpske'' kaže naš sagovornik, ali ističe da je Milovanović, ipak bio oštar, ali prema članu ''tima'' predsjednika GO SNSD Bijeljina Radetu Kasanoviću, rukovodiocu rudnika na R i TE Ugljevik.\nMilovanović je govorio o svom časnom odnosu prema Gradskom odboru SNSD Bijeljina poslije gubitka izbora 2014. godine , kada je iz moralnih razloga napustio mjesto predsjednika, ali je i dalje ostao veoma aktivan u istoj.\nOn nije direktno prozivao predsjednika Ćorića, ali jeste jednoga iz, kako kaže, ''tima'' Nedeljka Ćorića, Kosanović Radeta, kaže naš izvor i ističe da je Kosanović odgovorio Milovanoviću, ali da je bio veoma zbunjen i preplašen, i sa izgovorom da zna izvor tih podataka.\nJoš jedan govornik koji je imao samo loše riječi za rad Nedeljka Ćorića bio je Mićo Živić, aktuelni odbornik SNSD u lokalnom parlamentu.\nŽivić je bio bijesan, ljut, nezadovoljan stranačkim radom, sa direktnim optužbama na račun rada predsjednika GO SNSD Bijeljina Nedeljka Ćorića, i kolega iz kluba odbornika SNSD, Mastila i Đurđevića.\nPun gnijeva i nezadovoljstva, kaže naš sagovornik, bio je Vojin Mitrović, aktuelni poslanik u PS BiH, koji je, takođe, uputio optužbe na račun Ćorića i njegovih saradnika.\n„Mitrović je iznio argumentovano svoj uspjeh na prethodnim izborima, oko 30.000 glasova. Govorio je o svojoj ličnoj žrtvi 2014, kada je pristupio, ponovo, SNSD, kao i zaslugama za funkcionisanje stranke u prethodnom periodu“, kaže naš sagovornik.\nNovaković je oštro kritikovao i Mladena Milića, direktora Fonda PiO, šefa Izbornog štaba SNSD na proteklim izborima, da je mnogo značaja dao direktorima, hvaleći njihov rad, a ne vodeći računa o njihovim negativnim stvarima. Ljubiša je najkritičnije iznio rad, odnosno nerad pojedinih direktora, konkretno Duška Vulovića, optužujući ga za nezalaganje na prethodnim izborima, da nije zaslužio ni da bude u SNSD poslije prethodnih stranaka, da je u SNSD samo zbog ličnog interesa, da se na svim izborima strahovito obogatio. Usput je istog i pitao može li demantovati, a nije imao ni razloga da bilo šta demantuje“, kaže naš sagovornik.\nPostavlja se pitanje zašto su baš sada pojedinci iz vrha Gradskog odbora SNSD krenuli u obračun sa Nedeljkom Ćorićem.\nCilj i jedne i druge strane je kandidatura za gradonačelnika Bijeljine.


Međunarodna mobilnost u akademskoj zajednici podrazumjeva razmjenu studenata, nastavnika i nenastavnog osoblja sa jedne visokoobrazovne institucije na drugu instituciju. Učesnici mobilnosti mogu biti studenti koji su upisani u tekuću godinu, te nastavno ili administrativno osoblje koje je zaposleno.\nStudent provodi jedan do dva semestra u inostranstvu gdje prati, sluša i polaže ispite iz predmeta koji bi mu se, prema ranije ustanovljenim pravilima i uputama, trebali priznati na matičnom fakultetu/akademiji;\nNastavno osoblje odlazi na partnerski univerzitet kako bi držao predavanje, započeo pregovore o zajedničkim akademskim aktivnostima ili dao inicijativu za započinjanje saradnje na zajedničkom studijskom polju. Akademsko osoblje može da učestvuje u mobilnosti u svrhu predavanja – teaching (prema ZoVOKS član 116: redovni profesori, vanredni profesori, docenti) ili u svrhu obuke – training (prema ZoVOKS član 116: saradnici – asistent, viši asistent, lektor);\nDokumenti za mobilnost:\nZbirka uputa za mobilnost - vodič za studente i osoblje UNSA


Beta 13. jula 2021. 12:25\nPortal Bebac apelovao je danas da Ministarstvo za brigu o porodici i demografiju „što hitnije“ izradi instrukcije koje su, radi obeštećenja, neophodne roditeljima oštećenim neustavnim odredbama Zakona o finansijskoj podršci porodici.\nTaj portal je u saopštenju naveo da „svi oštećeni roditelji imaju pravo na obeštećenje“, ali da su usled nedostatka instrukcija prinudjeni da traže savete advokata te se „tako izlažu dodatnim troškovima“.\n„Napominjemo da su medju oštećenima mame koje su na porodiljskom odsustvu dobijale naknadu i manju od 1.000 dinara“, navedeno je u saopštenju.\nNapominje se da je rok za podnošenje zahteva za obeštećenje za ovu grupu roditelja kraj novembra posle čega će, kako je ukazano, „oštećene mame izgubiti pravo na naknadu štete“.\nTaj portal je upozorio i da je „nedopustivo da se nakon svega oštećene mame upućuju na advokate, kako bi došle do obeštećenja“.\n„Prema informacijama od službenika Ministarstva za brigu o porodici i demografiju, instrukcije još uvek nisu uradjene, pa tako ni dostavljene opštinskim i gradskim službama dečje zaštite“, naveo je portal Bebac.


SEEbiz.eu / BA / Šarović: Uskoro izvoz hrane na veliko kinesko tržište\nMirko Šarović kineske investicije Li Keqiang\nDatum objave: 14.04.2019. - 08:44:01\nSARAJEVO - Kineski premijer Li Keqiang je tokom sastanka sa ministrom spoljne trgovine i ekonomskih odnosa u Savjetu ministara u tehničkom mandatu Mirkom Šarovićem u Dubrovniku najavio da se može očekivati da BiH uskoro dobije dozvolu za izvoz hrane na veliko kinesko tržište, kao i značajno povećanje ulaganja kineskih firmi.\nKineski premijer je naglasio značaj globalne i fer trgovine, bez protekcionizma, saopšteno je iz Ministarstva spoljne trgovine i ekonomskih odnosa u Savjetu ministara u tehničkom mandatu.\nŠarović je u Dubrovniku, u okviru Osmog samita Kine i 16 zemalja centralne i istočne Evrope, razgovarao sa delegacijom kineske kompanije China Gezhouba energy o ključnim infrastrukturnim i energetskim projektima.\nSa delegacijom ove kompanije, jednom od vodećih u svjetu za izgradnju energetskih objekata, razmijenjeni su stavovi o preostalim koracima za realizaciju projekta blok sedam Termoelektrane u Tuzli.\nKineska strana izrazila je interesovanje i za druge infrastrukturne projekte u Republici Srpskoj i Federaciji BiH, posebno za dionice Koridora "Pet ce".\nU okviru saradnje "16 plus jedan", Kina je do sada u 16 zemalja uložila oko 29 milijardi evra, a, kako je najavljeno, slijedi novi i značajniji zamah u investiranju u sve zemlje obuhvaćene ovim sporazumom.


Opština Šid i 18 naseljenih mesta dobilo novu LED rasvetu - Vojvodina Info\nJoš jedna opština u Srbiji dobila je novu savremenu uličnu LED rasvetu. U Šidu i 18 naseljenih mesta implementirano je 3.419 svetiljki sa 113 savremenih sistema za uključivanje i isključivanje. Ugovor sa privatnim partnerom potpisan je na 13 godina tokom koga će opština ostvariti direktnu finansijsku uštedu od najmanje 354.121,39 EUR i neće doći do uvećanja dosadašnjih troškova, a Opština nema kreditno zaduženje.\nOvaj projekat je u skladu sa savremenim politikama zaštite životne sredine i smanjenja karbonskog traga, pa se procenjuje da će redukcija emisije SO2 biti oko 718,20 tona svake godine, odnosno više od 9.300 tona za 13 godina trajanja ugovora.\nPostavljene su savremene Schreder LED svetiljke čiji je vek trajanja 25 godina, što je duplo više od ugovora. Opština je vlasnik kompletno ugrađene opreme i tokom trajanja ugovora nemaju nikakva ulaganja, s napomenom da je najveći deo efekata bio besplatno korišćenje u prvim mesecima dok su trajali radovi kada se ostvarila ušteda u energiji i održavanju.\nPonosni smo što smo sklopili ugovor kojim mislimo i na nove generacije i čuvamo prirodu kao i finansijska sredstva. Opština za ovaj projekat nije izdvojila nova sredstva, ali smo se odlučili da štednjom koju imamo za javno osvetljenje usmerimo na druge vitalne projekte tokom narednog perioda. Pored centralnog dela Šida i sva naša naseljena mesta sada imaju kvalitetniju rasvetu sa svim benefitima tokom ne samo 13 godina koliko traje ugovor, nego mnogo duže – rekao je Zoran Semenović predsednik Opštine Šid.\nPrevious articleNa desetogodišnjicu .срб domena RNIDS predstavlja ćirilično pismo Lingva\nNext articleStara rolna spalila EPS-ovu mašinu od 20 mil EUR?


Košarac: Energetika u primarnoj nadležnosti entiteta - Top Portal\nNaslovnica Biznis Košarac: Energetika u primarnoj nadležnosti entiteta\nKošarac: Energetika u primarnoj nadležnosti entiteta\nMinistar spoljne trgovine i ekonomskih odnosa u Savjetu ministara Staša Košarac upoznao je danas novoimenovanog direktora Sekretarijata Energetske zajednice Artura Lorkovskog da je oblast energetike u primarnoj ustavnoj nadležnosti entiteta, te da ovo ministarstvo u Savjetu ministara ima koordinirajuću ulogu.\nSagovornici su u razgovoru video-linkom razmijenili mišljenje o obavezama koje je BiH preuzela kao potpisnica Ugovora o uspostavljanju Energetske zajednice, Sofijske deklaracije o Zelenoj agendi za Zapadni Balkan, kao i o potrebi primjene evropskih standarda u oblasti energetike, saopšteno je iz Ministarstva spoljne trgovine i ekonomskih odnosa.\nKošarac je informisao Lorkovskog da je Republika Srpska u legislativnom pogledu primijenila potrebne evropske standarde, što je u Energetskoj zajednici kvalifikovano kao uspješna aktivnost.\nKada je riječ o obavezama institucija na nivou BiH, Košarac je naveo da je Ministarstvo spoljne trgovine i ekonomskih odnosa pripremilo Prijedlog odluke o kvalitetu tečnih naftnih goriva, koji je dobio podršku Energetske zajednice.\nOn je izrazio očekivanje da će Savjet ministara u što kraćem roku usvojiti ovu odluku, posebno imajući u vidu njen značaj za privredni sektor u Republici Srpskoj i Federaciji BiH /FBiH/.\nNa sastanku je razgovarano i o zakonu o regulatoru električne energije i prirodnog gasa, prenosu i tržištu električne energije u BiH.\nKošarac je rekao da su u aktuelnom mandatu ispravljene greške prethodne strukture Ministarstva spoljne trgovine i ekonomskih odnosa, te da je konačno definisan zakonski osnov koji je trenutno u fazi usaglašavanja nadležnih institucija.\n– Pri tome posebno moram naglasiti da je pitanje gasa isključivo u nadležnosti Republike Srpske i FBiH i da niti u jednom slučaju neće biti definisano zakonom o gasu na nivou BiH. Kada je u pitanju regulator, neka tehnička pitanja možemo definisati, ali uz potpuni suverenitet entiteta kada je u pitanju gas – rekao je Košarac.\nNa sastanku je razgovarano i o zastoju BiH kada su u pitanju određene evropske direktive u oblasti energetike.\nIzrazio je uvjerenje da će ova pitanja biti riješena u okviru razgovora nadležnih ministarstava i institucija na svim nivoima vlasti u BiH, što je model koji zagovara Ministarstvo spoljne trgovine i ekonomskih odnosa.\nOn je u vezi sa tim predložio novoimenovanom direktoru Sekretarijata Energetske zajednice održavanje zajedničkog sastanka sa entitetskim ministrima nadležnim za energetski sektor.\nKošarac je pozvao Lorkovskog da prisustvuje ovogodišnjem Samitu energetike Trebinje, ističući da je riječ o renomiranom skupu u okviru kojeg se promovišu energetske politike BiH i regiona, te razgovara o aktuelnim temama iz ovog sektora.\nIzrazio je nadu da će dobra saradnja sa Sekretarijatom Energetske zajednice biti nastavljena i tokom mandata novoimenovanog direktora Lorkovskog, kojem je poželio uspjeh u radu.\nPrethodni članakŽURKA STRAVE I UŽASA Zlostavljali tinejdžerku u Banjaluci\nNaredni članakPanika zbog aplikacije Sky: Upućene prijetnje državnim tužiocima, pojedine čuva policija\nKošarac: Nema stalnih komisija bez definisane strukture vlasti\nKOŠARAC: SPORAZUM TUMAČITI KAKO PIŠE, A NE KAKO NEKO ŽELI\nU pucnjavi u školi u Teksasu ubijeno 19 đaka i dva...


IS ubila 26 vojnika u Homsu i zauzela teritoriju kod Palmire\nM. K. 8. decembra 2016. 16:49\nPripadnici takozvane Islamske držzave zauzeli su teritoriju u blizini Palmire, nakon što su danas ubili najmanje 26 pripadnika snaga sirijske vlade u pokrajini Homs, javile su agencije.\nAP je javio, pozivajući se na sirijske opozicione aktiviste, da su pripadnici Islamske države zauzeli terirtoriju u blizini antičkog sirijskog grada Palmire.\nAgencija Islamske države Amak objavila je snimak na kojem se vide četvorica zarodbljenih sirijskih vojnika.\nAFP je prethodno javio da su pripadnici Islamske države ubili najmanje 26 članova sirijskih vladinih snaga u napadu na pozicije režima u pokrajini Homs.\nIslamska država pokrenula je više istovremenih napada u blizini naftnih i gasnih polja „Mahr i Šar“ i u drugim mestima u pustinji u istočnom Homsu, gde se sukobi nastavljaju, saopštila je Sirijska opservatorija za ljudska prava.\n„IS je uspela da preuzme kontrolu nad sedam kontrolnih punktova i drugih položaja vladinih snaga, koje su bile primorane da se povuku zbog žestokih sukoba“, rekao je direktor te opservatorije Rami Abdel Rahman.\nIslamska država zauzela je Palmiru i držala je 10 meseci pre nego što su ih snage sirijske vlade, koje podržava Rusija, proterali u martu ove godine.\nDok je Palmira bila u njihovim rukama, ekstremisti su uništili veliki broj spomenika i predmeta starih oko 2.000 godina.\nSB UN danas glasa o novim sankcijama Severnoj Koreji\nU požaru koji je izbio u bolnici u Senegalu, stradalo je 11…


Moskva: Navodi o napadu na Idlib su informaciona provokacija - 30.01.2020, Sputnik Srbija\nMoskva: Navodi o napadu na Idlib su informaciona provokacija\nMinistarstvo odbrane Rusije demantovalo je informacije zapadnih medija o napadima Rusije na „bolnicu i pekaru“ na periferiji sirijskog Idliba, istakavši da su... 30.01.2020, Sputnik Srbija\n12:02 30.01.2020 (Osveženo: 12:17 30.01.2020)\nMinistarstvo odbrane Rusije demantovalo je informacije zapadnih medija o napadima Rusije na „bolnicu i pekaru“ na periferiji sirijskog Idliba, istakavši da su takve vesti — informaciona provokacija.\n„Vesti pojedinih stranih medija o tome da je avion ruskih Vazduhoplovnih snaga navodno bombardovao ’bolnicu i pekaru‘ u naselju Erih na južnoj periferiji sirijskog grada Idliba 30. januara ujutru predstavljaju informacionu provokaciju. U toj oblasti Sirije, ruska avijacija nije izvršavala nikakve borbene zadatke“, navodi se u saopštenju Ministarstva odbrane.\nRanije je turska agencija Anadolija saopštila da su ruski lovci navodno bombardovali navedene objekte u oblasti Idliba i da je u napadu bilo žrtava.\nAmerički državni sekretar Majk Pompeo je tada izjavio da je Stejt department „zabrinut“ zbog „velikog napada“ Rusije i Sirije na „civilno stanovništvo“ u Idlibu.\nPredsednik Turske Redžep Tajip Erdogan je 29. januara optužio Rusiju da „ne ispunjava svoje obaveze iz sporazuma o sirijskom Idlibu“, navodeći da su proteklih dana u toj provinciji pojačani napadi sirijske armije „uz podršku Rusije“.


IVICA DAČIĆ: Za odnose Podgorice i Beograda bilo bi dobro da Srbi budu deo vlasti u Crnoj Gori | Ekspres.net\nIVICA DAČIĆ: Za odnose Podgorice i Beograda bilo bi dobro da Srbi budu deo vlasti u Crnoj Gori\n8.01.2019 . Autor:\nR.E./Beta/Foto: Nemanja Jovanović\nFoto: Ekspres/ Nemanja Jovanović\nMinistar spoljnih poslova Srbije Ivica Dačić ocenio je danas da bi za odnose Podgorice i Beograda bilo dobro da Srbi budu deo vladajuće koalicije u Crnoj Gori.Dačić je za podgoričke “Vijesti” rekao da Srbija “želi dobre odnose sa Crnom Gorom i pored brojnih neslaganja”.\n“I dalje verujem da bi za naše odnose, ali i za unutrašnju stabilnost Crne Gore, bilo dobro da Srbi postanu deo vladajuće koalicije. Mnogi problemi bi tako mogli da budu prevazidjeni”, rekao je Dačić.\nOcenjujući odnose Crne Gore i Srbije kao “stabilne”, Dačić je kazao da je važno da postoji dijalog.\n“Cilj nam je isti, a to je Evropska unija (EU) i stabilnost regiona. Ekonomska saradnja, razvoj i realizacija infrastrukturnih projekata, kao i saradnja u energetici su zadovoljavajući. Naravno da nam je dobra saradnja i u procesu evrointegracija, kao i u prekograničnoj saradnji”, rekao je Dačić.\nDačić je ukazao na razlike u stavovima Podgorice i Beograda, navodeći da se one odnose na položaj Srba u Crnoj Gori, te status Srpske pravoslavne crkve (SPC).\n“Razlikujemo se u tome što mi smatramo da su Srbi konstitutivan narod u Crnoj Gori, a nikako manjina. Srbija smatra i da je SPC u Crnoj Gori važan deo njene istorije i kulture i kao takvu je tretiramo, a ja lično verujem i da većinsko crnogorsko stanovništvo misli isto. Kao što znate, mi pitanje jezika kojim govore gradjani Crne Gore ostavljamo njima na odluku, ali vidim da nam i za ovaj intervju prevod nije potreban”, rekao je Dačić.\nPrema Dačićevim rečima, odnosi dve države su “stabilni, zaslugom Srbije”.\n“Ne možemo se praviti ludim i ne konstatovati da su naše pozicije odaljene činom Crne Gore kojim je priznala jednostrano proglašenu nezavisnost Kosova, kao i snažnoj podršci koju pruža ovoj tvorevini u medjunarodnim organizacijama. Potpisali ste sporazum sa Kosovom o državnoj granici, ne konsultujući Srbiju koja je pravni naslednik nekadašnje Savezne Republike Jugoslavije, ali i državne zajednice Srbije i Crne Gore… Mogu još primera bremenitosti naših odnosa navesti. I na sve to, vaš predsednik kaže da ne vodi antisrpsku politiku, već politiku u interesu Crne Gore. A mi treba da se izvinjavamo nekome što vodimo politiku u interesu Srbije? Ja sigurno neću”, rekao je on.\nDačić je kazao da Srbija “želi odlične partnerske odnose sa Crnom Gorom” i da je otvorena za razgovor o svim temama koje obe strane smatraju važnim.\nGovoreći o slučaju nekadašnjeg visokog funkcionera vladajuće DPS Svetozara Marovića koga Crna Gora potražuje zbog izdržavanja zatvorske kazne i koji se nalazi u Beogradu, Dačić je kazao da to pitanje “nije za njegov resor”.\n“Nadležne institucije obe zemlje time treba da se bave. Ministarstvo koje ja vodim nije nadležno za ekstradiciju, ako aludirate na to. Poslednje što sam video u medijima jeste da je u Srbiji na lečenju”, kazao je Dačić.\nMarović je u Crnoj Gori osudjen na zatvorsku kaznu zbog malverzacija kojim je načinjena višemilionska šteta budžetu. Crna Gora je za njim raspisala poternicu, jer Marović boravi u Beogadu gde je po navodima njegovih advokata na liječenju.\nTags crna goraivica dacicodnosiPodgoricaSrbisrbijasrpska partijaučešćevlast\nDAČIĆ: Srbi u Crnoj Gori da ne preispituju njenu državnost Plenković: Srbija i Hrvatska su dva sveta, Dačić odgovorio: I nismo isti, Srbija nije bila uz Hitler IVICA DAČIĆ: “Ne znam kakve komplekse imaju Hrvati u odnosu na Srbe!” ŠEF ŠPANSKE DIPLOMATIJE: Kosovo i Katalonija ne mogu da se porede, iako se separatistima to sviđa\n"SRBIJA ĆE PRIZNATI KOSOVO" Tači: Neće biti razmene teritorija Predsednik Kosova Hašim Tači rekao je da neće biti razmene...\nU Srbiji 96 novoobolelih od Covid-19, jedna osoba preminula Prema poslednjim informacijama, u Srbiji je, zaključno sa 15 časova,...


Počeo najmasovniji fočanski turnir – učestvuje 47 ekipa | Palelive.com\nPočetna Regija Foča Počeo najmasovniji fočanski turnir – učestvuje 47 ekipa\nFOČA – U prisustvu velikog broja gledalaca, na igralištu fočanske Osnovne škole “Veselin Masleša” počeo je turnir u malom fudbalu “Samoborska 2018”.\nOvo neobično takmičenje iz godine u godinu obara rekord po broju učesnika, a ove godine prijavilo se 47 ekipa.\nMečevi se igraju pod svjetlošću reflektora na ograđenom terenu, bez izvođenja auta, a na golove od košarkaških konstrukcija.\nSve to utiče na njegovu popularnost, ali više od svega činjenica da ga, sa dosta entuzijazma, organizuje društvo iz fočanskog naselja Samoborska.\nNi ove godine nisu izostali duhoviti nazivi ekipa, pa pored ostalih na turniru učestvuju “Topli perec”, “Krmeljaši”, “Žali bože 30 KM”, “Produžni kabal”.\nPrethodni članakKosidba za generala Mladića i gardiste\nNaredni članakJugović održao prvi radni sastanak sa novim rukovodstvom policije


Trener Salcburga najavljuje ''nešto posebno'' - Sportske.net\nTrener Salcburga najavljuje ''nešto posebno''\nAustrijanci šalju optimističke poruke pred sutrašnji okršaj sa Zvezdom.\n''L'Ekip'' otpisao Zvezdu, ništa od najavljenog pojačanja?Zvezda će u Salcburgu imati bolje suđenje nego u Beogradu?Krstičić: ''Došao je taj trenutak, vraćamo Zvezdu gde joj je mesto!''Džaja se ne zadovoljava Ligom Evrope, želi Zvezdu u Ligi šampiona!Rodić: "Na korak od sna, očekujem prolaz!"\nPosle 0:0 u Beogradu, ekipa Salcburga sutra od 21 čas dočekuje srpskog šampiona, Crvenu zvezdu, u odlučujućoj utakmici za plasman u Ligu šampiona.\nBrojne prilike su godinama unazad Austrijanci propuštali u ovoj fazi takmičenja, pa su, baš kao i Zvezda, ovog puta posebno motivisani da ''razbiju maler''.\nTo se vidi i iz izjave trenera Salcburga Marka Rozea, dan pred revanš sa Zvezdom. Iako se očekuje i veliki broj Zvezdinih navijača na tribinama, Roze veruje da će publika biti vetar u leđa njegovom timu.\n''Svi znaju kakav je ulog u sredu. Želimo da pobedimo, da odigramo dobro na svom stadionu, u nadi da ćemo imati veliku podršku naših navijača, kao u utakmicama protiv Dortmunda ili Lacija prošle sezone.\nTreba smanjiti pritisak na igrače, jer smo već daleko dogurali, ali sada je vreme da napravimo nešto posebno'', konstatovao Roze.\nGolman Salcburga Cican Stanković istakao je da je Zvezda u prvoj utakmici stajala ''veoma nisko'', ali i da se dobro branila, pa je njegovom timu bilo teško da stvori ozbiljnije prilike za gol.\nDomaći će u duel sa Zvezdom ući bez Patrika Farkaša (koleno), Fredrika Gulbrandsena (butina), Dominika Šoboslaija (zglob), Džeroma Onguenea (leđa), Kilijana Ludeviga (uglob) i Zlatka Junuzovića (butina), a Hi Čan Hvang je na Azijskim igrama.\nS druge strane, trener Crvene zvezde ne može da računa na povreženog Nikolu Stojiljkovića, dok je neizvestan nastup Ebisilija koji je takođe imao problema sa povredom.


Vojni helikopteri BiH u privatnim i šverc desantima – Za koga se obavljaju komercijalni letovi? (Foto/Video) - Gerila\nRelated tags : Helikopterski servis RS Ministarstvo odbrane BiH Zoran Okilj\n3 Marta, 20190\nSaga oko Helikopterskog servisa Republike Srpske se nastavila. Nakon što je Gerila.info prije nekoliko dana prva objavila informaciju da Helikopterski servis ne posjeduje AOC dozvolu za vazdušni medic\nHelikopter u Banjaluci pomaže kontrolu policijskog časa. Građani na društvenim mrežama ogorčeni\nGrađane Banjaluke sinoć je iznenadilo nisko prelijetanje helikoptera iznad samog centra grada. Ubrzo su mediji objavili informaciju da je Helikopterski servis Republike Srpske od 26.marta u pomoći


BetaFebruar 21, 2020\nU saopštenju se navodi da je to utvrdjeno tako što je “postupajući po zahtevu Odbora Generalni inspektor službi izvršio vanredni nadzor u VBA nad primenom svih postupaka i mera za prikupljanje tajnih podataka i dokaznih radnji, čijom eventualnom primenom bi se moglo doći do sadržaja komunikacije”, i da je u tom postupku utvrdjeno da “prema bivšem ministru odbrane Draganu Šutanovcu i glavnom uredniku “Nedeljnika”, Veljku Laliću, nisu primenjivani posebni postupci i mere kojima bi se mogli prikupiti podaci iz medjusobne komunikacije”.\n“Prilikom ovog nadzora nije ustanovljena nezakonita primena posebnih postupaka i mera, niti bilo kakva zloupotreba u tom smislu, odnosno ustanovljeno je da se mere primenjuju isključivo u skladu sa zakonom i o tome na pravilan način vode evidencije”, navodi se u saopštenju.\nKako se navodi, povod za ovu vanrednu kontrolu bile su “insinuacije koje su se pojavile u javnosti u kojima je direktno ministar odbrane Aleksandar Vulin optužen za nezakonito ostvarivanje uvida u elektronske komunikacije odredjenog medija (Nedeljnika) i bivšeg ministra odbrane (Dragana Šutanovca), koji je indirektno ukazao i na mogućnost da je ovo delo počinjeno preko VBA”.\nRedakcija “Nedeljnika” upravo se i plašila ovakvog odgovora Odbora Skupštine Srbije za kontrolu službi bezbednosti, kao i najavljene krivične prijave koju je ministar odbrane inicirao protiv samog sebe, izjavio je povodom današnjeg saopštenja sa sednice tog odbora agenciji Beta glavni i dogovorni urednik “Nedeljnika” Veljko Lalić.\n“U ovom odgovoru indikativnо je da se pita Vojnobezbednosna agencija, koja svakako ne bi imala nikakvog osnova da prati rad redakcije Nedeljnika, a ne i BIA. Ne razumemo zašto Odbor za bezbednost o istom trošku nije postavio isto pitanje BIA”, naveo je on.\nLalić je dodao da je u saopštenju kaže da “prilikom ovog nadzora nije ustanovljena nezakonita primena posebnih postupaka i mera”, što samo može da navodi na sumnju da se obavljaju “zakonite mere”.\n“Pošto nam je jasno koliko je teško ili gotovo nemoguće utvrditi da li su vam komunikacije presreli pripadnici obaveštajnih službi, mi i dalje pozivamo na nezavisnu istragu u koju bi ušli i predstavnici novinarskih uruženja, a koju su već podržali Reporteri bez granica, kao i istragu Tužilaštva za visokotehnološki kriminal, koje je jedino obučeno za ovakve slučajeve, a na koju je pozvao, makar javno, sam ministar odbrane”, rekao je on.\n“Nedeljnik” ponovo ukazuje da je Ministarstvo odbrane samo od sebe poslalo reakciju na “autorski tekst Dragana Šutanovca u Nedeljniku o srpsko-ruskim odnosima”, i to državnoj agenciji Tanjug”, rekao je Lalić.\n“Zato mislimo da bi samo sveobuhvatna i nezavisna istraga mogla da utvrdi kako je do toga došlo, da se ispitaju svi učesnici u ovom procesu, kao i da sudski veštak utvrdi da li je zaista moguće da se pomešaju nedeljnik i dnevni list, autorski tekst i intervju, posebno pošto u pomenutom intervjuu u ‘Kuriru’, Šutanovac nije govorio o stvarima o kojima je govorio u autorskom tekstu za ‘Nedeljnik’, koji nije objavljen”, dodao je on.\n“Mi ne znamo ko je presreo naše komunikacije, kako ih je presreo, da li je bilo ko pod merama zvaničnih državnih organa, ili neke paradržavne službe, ili hakera, ali verujemo da je u apsolutnom interesu javnosti da se nedvosmisleno utvrdi kako je do svega ovoga došlo”, naveo je Lalić.


Promet putnika u Kini desetkovan,superbrzi vozovi van stroja\nTanjug 27. januara 2020. 14:29\nPEKING – Promet putnika u Kini je zbog izbijanja koronavirusa prvog dana proslave Lunarne nove godine pao za 28,8 odsto u odnosu na godinu dana ranije, saopštio je na vanrednoj konferenciji za novinare LJu Sjaoming, zamenik ministra saobraćaja.\nU nastojanju da spreči širenje virusa, vlada u Pekingu ohrabruje ljude da ostaju kod kuće, otkazala je velike javne dogadaje i ograničila putovanja.\nKinesko preduzeće Železnica Čengdu najavilo je da će suspendovati jedan broj linija za vozove velike brzine – uključujući i neke do Šangaja – tokom narednih nekoliko dana sve do početka februara.\nVlasti stalno ističu potrebu da građani nose maske za lice, a u nekim lokalnim samoupravama su čak uveli i novčane za one koji ih na javnim mestima ne nose.\nVang Đijangping, zamenik ministra za industriju i informacione tehnologije, izjavio je da se suočavaju sa ozbiljnim nedostatkom razne zaštitne opreme imajući u vidu tražnju, a najakutnija je situacija s manjkom zaštitnih odela i maski za lice, pre svega u Vuhanu, epicentru epidemije.\nKao primer je naveo da je dnevno potrebno oko 100.000 zaštitnih odela, ali da dnevni kapacitet proizvodnje u najboljem slučaju iznosi tek par desetina hiljada komada.\nDa bi se zadovoljile potrebe za medicinskom opremom, Vang je najavio da se sada 40 odsto ukupnih proizvodnih kapaciteta vraća u pogon, uprkos proslavi Lunarne nove godine, prenosi CNBC.